مارئي پبليڪيشن پاران روزاني عوامي آواز حيدر آباد، پرنٽر صالح بلو پاران خوشبو پرنٽنگ پريس حيدرآباد مان ڇپرائي بنگلو نمبر A/68 فراز ولاز فيز III قاسم آباد حيدرآباد مان پڌري ڪئي وئي، ايگزيڪيوٽو ڊائريڪٽر: انور بلوچ، پبلشر ۽ چيف ايڊيٽر: ڊاڪٽر جبار خٽڪ، ايگزيڪيوٽو ايڊيٽر: حميده گهانگهرو، ڊپٽي ايگزيڪيوٽو ايڊيٽر: حسن ناصر، ريذيڊنٽ ايڊيٽر: اقبال ملاح: ڊپٽي ايڊيٽر: زلف پيرزادو

روزاني ”عوامي آواز“ ڪراچي پبلشر/ پرنٽر / چيف ايڊيٽر ڊاڪٽر جبار خٽڪ، پاران ”مارئي پرنٽنگ پريس“ شاپ نمبر 21-22 (عبدالستار ايڌي هاڪي اسٽيڊيم) ڪراچي مان ڇپرائي، ٻي ماڙ نيو بلاڪ 2 هاڪي اسٽيڊيم لياقت بيرڪس شاهراهه فيصل ڪراچي مان پڌري ڪئي وئي

مارئي پبليڪيشن پاران روزاني عوامي آواز سکر، پرنٽر خير محمد جوڻو پاران سکر پرنٽنگ پريس، پلاٽ: A/34 ويجهو سکر ماربل فيڪٽري گوليمار روڊ، نيو سکر مان پڌري ڪئي وئي. ايگزيڪيوٽو ڊائريڪٽر: انور بلوچ، پبلشر ۽ چيف ايڊيٽر: ڊاڪٽر جبار خٽڪ۽ ايگزيڪيوٽو ايڊيٽر: حميده گهانگهرو، ڊپٽي ايگزيڪيوٽو ايڊيٽر: حسن ناصر، ڊپٽي ايڊيٽر: زلف پيرزادو

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily AWAMI AWAZ Karachi

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Karachi

Daily Awami Awaz Hyderabad

Daily Awami Awaz Karachi

Daily Awami Awaz Hyderabad

Daily Awami Awaz Hyderabad

صفحا-08-قيمت 40 رپيا

سومر 8 اپريل 2024ع 28 رمضان 1445هه

سال 35- شمارو 95

Daily Awami Awaz Karachi

Daily Awami Awaz Karachi

Daily Awami Awaz Hyderabad

Daily Awami Awaz Hyderabad

بشام ۾ چيني انجنيئرن کي کڻي ويندڙ بس بلٽ ۽ بم پروف نه هجڻ جو انڪشاف

چيني انجنيئرن تي حملي بابت خيبر پختونخواهه پوليس ٻي رپورٽ وفاق کي موڪلي ڇڏي

شروعاتي جاچ جي بنياد تي لڳي ٿو ته گاڏي بلٽ پروف ۽ بم پروف نه هئي:رپورٽ

پشاور(م ڊ ) بشام ۾ چيني انجنيئرن تي حملي بابت خيبر پختونخواهه پوليس ٻي رپورٽ وفاق کي موڪلي ڇڏي، ڪي پي پوليس جي /ڏسو صفحو 7 ڪالم 1
رپورٽ موجب شروعاتي جاچ جي بنياد تي ظاهري طور لڳي ٿو ته چيني شهرين کي کڻي ويندڙ گاڏي بلٽ پروف ۽ بم پروف نه هئي، جڏهن ته مارجي ويل چيني شهرين ۾ هڪ عورت انجنيئر به شامل آهي، رپورٽ موجب واقعي واري هنڌان فضائي تصوير به حاصل ڪئي وئي آهي ۽ بشام ٿاڻو تقريبن 6 ڪلو ميٽر، جڏهن ته داسو ڊيم 77 ڪلو ميٽر واقعي واري هنڌ کان پري آهي، رپورٽ ۾ چيو ويو آهي ته تباهه ٿيندڙ بس ٻي بس کان 15 فوٽ فاصلي تي هئي ۽ آپگهاتي ڌماڪي سان بس 300 فوٽ اونهائي ۾ وڃي ڪري، رپورٽ موجب چيني قافلي ۾ شامل سڀني بسن ۾ سي سي ٽي وي ڪئميرائون لڳل هيون، آپگهاتي بمبار جي استعمال هيٺ گاڏي جا ٽڪرا حاصل ڪيا ويا آهن.ياد رهي ته ٻه هفتا اڳ بشام ۾ چيني انجنيئرز جي گاڏيءَ تي ٿيل آپگهاتي حملي ۾ عورت سوڌو 6 چيني شهري مارجي ويا هئا .

غزا جنگ کي 6 مهينا مڪمل، 13 هزار ٻارن سميت 33 هزار فلسطيني شهيد

غزا جي 70 سيڪڙو آبادي بي گهر، 60 سيڪڙو عمارتون تباهه،228 مسجدون شهيد

Daily AWAMI AWAZ Sukkur

غزا جي سڀ کان وڏي الشفا اسپتال به قبرستان بڻجي وئي:پرڏيهي ميڊيا

11لک کان وڌيڪ فلسطيني خوراڪ جي کوٽ کي منهن ڏئي رهيا آهن

نوشهروفيروز: عوامي تحريڪ ۽ سنڌياڻي تحريڪ پاران معصوم نياڻي پريا ڪماري جي آزادي لاءِ احتجاج ڪيو پيو وڃي

پريا ڪماري آزادي نه ٿي، سنڌ جي مختلف شهرن ۾ مظاهرا، ريليون، ڌرڻا

غزا ( م ڊ ) غزا ۾ اسرائيلي جارحيت جا 6 مهينا مڪمل ٿي ويا،جنهن کي 21 صدي جي سڀ کان وڌيڪ تباهي واري جنگين مان هڪ قرار ڏنو ويو آهي، عرب ميڊيا موجب غزا جي جنگ 21 هين صدي جي سڀ کان وڌيڪ تباهي واري جنگ بڻجي چڪي آهي، ان جنگ جي نتيجي ۾ وڏي تعداد ۾ شهري شهيد ۽ زخمي ٿيا، جڏهن ته غزا جا 17 لک ماڻهو (70 سيڪڙو) مجموعي آبادي) کي بي گهر ڪيو ويو آهي، اسرائيلي جارحيت جي نتيجي ۾ غزا ۾ خوراڪ سميت بنيادي /ڏسو صفحو 7 ڪالم 5
ضرورتن جي شديد کوٽ پيدا ٿي وئي آهي، جڏهن ته بنيادي شهري ڍانچو پڻ تباهه ٿي ويو آهي.اسرائيلي جارحيت جي نتيجي ۾ غزا ۾ خوراڪ سميت بنيادي ضرورتن جي شديد کوٽ پيدا ٿي وئي آهي، جڏهن ته بنيادي شهري ڍانچو پڻ تباهه ٿي ويو آهي.عرب ميڊيا موجب غزا تي اسرائيلي حملن ۾ هن وقت تائين 33 هزار کان وڌيڪ فلسطيني شهيد ٿي چڪا آهن، جن ۾ 13 هزار کان وڌيڪ ٻار به شامل آهن.هن جنگ جي نتيجي ۾ 1.1 ملين فلسطيني شهري خوراڪ جي عدم تحفظ کي منهن ڏئي رهيا آهن، جڏهن ته ٻن سالن کان گهٽ عمر جا 31 سيڪڙو ٻار سخت غذائي کوٽ جو شڪار آهن.اسرائيلي حملن جي نتيجي ۾ غزا جي 70 سيڪڙو آبادي بي گهر ٿي وئي آهي ۽ غزا ۾ 60 سيڪڙو رهائشي عمارتون انهن حملن ۾ تباهه ٿي ويون آهن. غزا ۾ جاري اسرائيلي جارحيت ۾ هن وقت تائين غزا جا 90 سيڪڙو اسڪول تباهه ٿي چڪا آهن جڏهن ته غزه جي 36 اسپتالن مان صرف 10 ڪم ڪري رهيا آهن. اسرائيلي حملن ۾ 227 مسجدون شهيد ۽ 3 گرجا گهر تباهه ٿي ويا آهن، غزا ۾ اڌ کان وڌيڪ عمارتون اسرائيلي فوج جي حملن ۾ تباهه ٿي ويون آهن.

صفحا-08-قيمت 40 رپيا

سومر 8 اپريل 2024ع 28 رمضان 1445هه

سال 18- شمارو 95

عزم آهي ته ٻاهرين طاقتن جي اشاري تي ملڪ ۾ ڏڦيڙ پکيڙيندڙ شخص يا گروهه سان مفاهمت نه ٿيندي:اسٽيبلشمينٽ

عوامي تحريڪ، سنڌياڻي تحريڪ، ڌرتي ڌڻي تحريڪ ۽ هندو برادري طرفان مظاهرا ڪيا ويا

حيدرآباد، نوشهروفيروز، ٽنڊو محمد خان، ڪنري،لاڙڪاڻو ۽ ٻين شهرن ۾ مظاهرا ڪيا ويا

پريا ڪماري جي اغوا ۾ بااثر طاقتون شامل آهن، هندو برادري کي پريشان ڪيو پيو وڃي: اڳواڻ

ڪراچي/ حيدرآباد/ سکر (نمائندن وٽان) سکر جي سنگرار واري علائقي مان اغوا ٿيل معصوم نياڻي پريا ڪماري جي آزادي لاءِ سنڌ سراپا احتجاج بڻيل آهي، عوامي تحريڪ ۽ سنڌياڻي تحريڪ جي سڏ تي نيشنل /ڏسو صفحو 7 ڪالم 1
پريس ڪلب نوشهروفيروز آڏو پريا ڪماري جي آزاديءَ لاءِ احتجاجي مظاهرو ڪيو ويو، احتجاجي مظاھري جي اڳواڻي حسين سومرو، سرور سنڌي، ستار عمراڻي، منور عالماڻي، جاويد ڀرٽ، سنڌياڻي تحريڪ جي اڳواڻ زينت عالماڻي، سنڌ سڀيتا، فهميده سومرو، صنوبر ۽ سنڌيا راڄپر ڪري رهيون هيون، سيتا سرجڻهار فورم پاران 22 مهينا اڳ اغوا ٿيل سنڌ جي معصوم نياڻي پريا ڪماري جي آزادي لاءِ شروع ڪيل جدوجهد کي 12 ڏينهن ٿي ويا، فورم جي سرواڻ مشهور ميمڻ، شهزاد علي ميمڻ، شبير احمد بالادي، علي اڪبر خانزادو، آصف خانزادو، عبدالرزاق سيال، آذان ميمڻ، محبوب علي بالادي ۽ ٻين خطاب ڪيو، ٽنڊو محمد خان ۾ سنڌ جي معصوم نياڻي پريا ڪماري جي آزادي لاءِ قومپرست عوامي اتحاد طرفان احتجاجي مظاهرو ڪيو ويو، عيدالفطر کانپوءِ مرحليوار احتجاجي تحريڪ هلائڻ جو اعلان ڪيو ويو، ٽنڊو محمد خان ۾ قومپرست عوامي اتحاد طرفان سنڌ جي معصوم نياڻي پريا ڪاري جي بازيابي لاءِ احتجاجي جلوس ڪڍي پيادل مارچ ڪري ٽنڊو محمد خان پريس ڪلب آڏو احتجاجي مظاهرو ڪيو ويو ، احتجاجي مظاهري کي قومپرست عوامي اتحاد جي جاويد هاليپوٽو ، صوفي حامد ، ذوالفقار پپو ڀرڳڙي ، سليم هاليپوٽو ۽ ٻين خطاب ڪيو، چيٽي چنڊ تي لڳندڙ پير پٿورو جي ميلي ۾ شرڪت لاءِ سنڌ جي ڪنڊ ڪڙڇ مان پيرين پنڌ ياترين جا قافلا روانا، ڪنري ۾ ياترين لاءِ ڪئمپ قائم، مٺي کان نڪتل قافلي پاران ڪنري ۾ پريا ڪماري جي آزادي لاءِ احتجاجي ڌرڻو هنيو ويو، پٿورو شھر ۾ هر سال لڳندڙ هندو برادري جي مرشد پير پٿورو جي چيٽي چنڊ جي ميلي جون تياريون تيز ٿي ويون آھن، ميلي ۾ شرڪت لاءِ ٿر ۽ عمرڪوٽ ضلعي سميت سنڌ جي ڪنڊ ڪڙڇ مان هزارين ياتري قافلن جي صورت ۾ پيرين پنڌ نڪري پيا، ميمڻ ڪنري جي شري ري هرام آشرم تي سماجي اڳواڻ اشوڪ ڪمار پاران ياترين لاءِ ڪئمپ لڳائي وئي، ڪئمپ تي پيرين پنڌ نڪتل ياترين جي سيوا ۽ سندس ڀرپور آجيان ڪئي پئي وڃي، پيرين پنڌ نڪتل ياترا هٿن ۾ جھنڊا ۽ پينافليڪس کڻي زوردار نعره ۽ جھمريون ھڻندي نظر اچي رهيا آھن، عقيدتمندن ڪنري جي مک آمريڪن چوڪ تي معصوم نياڻي پريا ڪماري جي آزادي لاءِ احتجاجي مظاھرو ڪندي ڌرڻو ھنيو، ياترين چيو ته ٻن ڏينھن کان مٺي کان پيادل نڪتل آھيون، اسان جو پيادل قافلو پريا ڪماري جي بازيابي لاءِ دعاڳو آهي، لاڙڪاڻي ۾ ڌرتي ڌڻي تحريڪ طرفان مرڪزي سڏ تي سکر جي سنگرار شهر مان ٻه سال اڳ اغوا ٿيل ويل معصوم نياڻي پريا ڪماري جي آزادي لاءِ ساحل مشوري، نديم ڏاهاڻي، نظر محمد مغيري، ابرار جماڻي، لطيف جتوئي، ايس ٽي پي جي اڳواڻ ڪامريڊ نصير ڪلهوڙو ۽ ٻين جي اڳواڻي ۾ قائد عوام پريس ڪلب لاڙڪاڻو اڳيان احتجاجي مظاهرو ڪيو ويو، ڌرتي ڌڻي تحريڪ چيئرمين قادرچانڊيو جي سڏ تي پريا ڪماري جي آزادي لا# ڪنڊيارو ۾ احتجاجي مظاهرو ڪيو ويو، تعلقي صدر نعيم بلوچ سينيئر نائب صدر عابد خچي جنرل سيڪريٽري پرور منگريو ۽ املاق منگريو جي اڳواڻي ۾ عوامي پريس ڪلب ٻاهران احتجاج ڪيو ويو، اڳواڻن چيو ته پريا ڪماري جي اغوا کي اڍائي سال ٿي ويا آھن پر اڃا تائين انتظاميه خاموش تماشائي بڻيل آھي، ڇاڪاڻ ته پريا ڪماري جي اغوا ۾ حڪومت ۾ شامل بااثر ماڻھو شامل آھن جن خلاف پوليس جاچ ڪرڻ لاءِ تيار ناھي جنھن ڪري معصوم پريا ڪماري اڃا تائين ڪوٽ ۾ قيد آھي جڏھن ته اقليتي برادري ۽ پريا جي وارثن کي ھيسايو ويو آھي جنھن ڪري ھو حقيقت ظاھر نه ٿا ڪن، عوام جي جان ۽ مال جي حفاظت ڪرڻ حڪومت جو فرض آھي پر سنڌ ۾ ڪنھن جي به جان ۽ مال محفوظ ناھي ۽ روز ماڻھو اغوا ٿي رھيا آھن سنڌ ۾ اغوا، ڦرون، ڌاڙا روز جو معمول بڻيل آھن.

پريا ڪماري بابت خورشيد شاھ جو بيان مجبور ماءُ ۽ جدوجهد ڪندڙن جي ڦٽن تي لوڻ ٻرڪڻ آهي:عوامي تحريڪ

آرمي چيف تي تنقيد کان پوءِ اسٽيبلشمينٽ جو عمران سان مفاهمت کان انڪار

اپريل ۾ پي ٽي آءِ باني جي آزادي جا افواهه، جنرل عاصم منير خلاف بيان کان پوءِ اسٽيبلشمينٽ ۾ هلچل، 9 مئي جي منصوباسازن،حملو ڪندڙن ۽ حوصلو ڏياريندڙن کي معافي وٺڻ جي صلاح

خورشيد شاهه کي ٻڌائڻ چاهيون ٿا ته پريا ڪماري جي بازيابي لاءِ گذريل اڍائي سالن کان سڄي سنڌ سراپا احتجاج آهي:نور ڪاتيار

اوهان کي سنڌ جي مجبور مائرن، معصوم نياڻين، پيئرن جون دانهون، ڪوڪون ۽ آهون نظر نٿيون اچن:آصف کوسو

پريا ڪماري بابت سوال تي ڪاوڙ ڪندڙ صاحبن کان سنڌ جو عوام اهو سوال پڇڻ جو حق رکي ٿو ته سنڌ ڌاڙيلن حوالي ڇو آهي؟

”باجوا سان ملي سگهان ٿو ته ڪنهن سان به ملي سگهان ٿو“عمران خان جا آرمي چيف سان ملاقات لاءِ اڻ سڌا پيغام، جنرل عاصم منير تي تنقيد ڊيل جي افواهن جو دم ٽوڙي ڇڏيو

عمران خان جي تنقيد هڪ پاسي پر هو آرمي چيف سان پاڻ ڳالهائڻ چاهي ٿو،حڪومت به سياسي استحڪام چاهي ٿي: اعزاز سيد

گذريل سال 2023ع ۾ حڪومت طرفان سنڌ ۾ ڪچي جي ڌاڙيلن خلاف آپريشن لاءِ پوليس کي 2 ارب 80 ڪروڙ رپيا ڏنا ويا

اسٽيبلشمينٽ سان مفاهمت وارين خبرن دوران آرمي چيف تي تنقيد سمجهه کان ٻاهر آهي(نصرت جاويد) عمران اپريل ۾ ئي آزاد ٿيندو، ان کي ڊيل چوڻ ڪم ظرفي هوندي: لطيف کوسو

سکر(رپورٽر)گذريل ڏينهن سکر جي پيپلزپارٽي جي ايم اين اي خورشيد شاهه اڍائي سالن کان اغوا معصوم پريا ڪماري جي اغوا بابت صحافي جي پڇيل سوال جي جواب ۾ چيو ته اڍائي سالن کان پوءِ پريا ڪماري اوهان کي ياد ڇو آئي آهي؟ ان کان علاوه خورشيد شاهه صحافين کي ڌمڪيون پڻ ڏنيون. سوال پڇڻ جي ڏوهه ۾ صحافين کي ڌمڪيون /ڏسو صفحو 7 ڪالم 2
ڏيڻ وارو خورشيد شاهه جو انتهائي شرمناڪ عمل آهي. اهڙي عمل جي جيڪا به مذمت ڪجي سا گهٽ آهي. پريا ڪماري بابت خورشيد شاھ جو بيان پريا ڪماري جي مجبور ۽ دانهون ڪندڙ ماءُ ۽ پريا ڪماري جي بازيابي لاءِ سڄي سنڌ ۾ جدوجهد ڪندڙن جي ڦٽن تي لوڻ ٻرڪڻ آهي. خورشيد شاهه کي ٻڌائڻ چاهيون ٿا ته پريا ڪماري جي بازيابي لاءِ گذريل اڍائي سالن کان سڄي سنڌ سراپا احتجاج آهي، پر اقتدار جي انڌي گهوڙي تي سوار اوهان ۽ اوهان جي سنڌ حڪومت کي سنڌ جي جدوجهد نظر نٿي اچي، اوهان اقتدار جي نشي ۾ انڌا، ٻوڙا ۽ گونگا ٿي چڪا آهيو، اوهان کي سنڌ جي مجبور مائرن، معصوم نياڻين، پيئرن جون دانهون، ڪوڪون ۽ آهون نظر نٿيون اچن. اهڙن خيالن جو اظهار عوامي تحريڪ جي مرڪزي جنرل سيڪريٽري نور احمد ڪاتيار، مرڪزي اڳواڻ ايڊووڪيٽ آصف کوسو، سرواڻ جتوئي، سنڌي هاري تحريڪ جي مرڪزي صدر ڪامريڊ مصطفئ چانڊيو، سنڌي شاگرد تحريڪ جي مرڪزي آرگنائيزر نويد عباس ڪلهوڙو، محبوب "رڪ" راهوجو، ذوالفقار ميراڻي ۽ ٻين اڳواڻن سنڌ ۾ وڌندڙ بدامني خلاف نيشنل پريس ڪلب سکر ۾ پريس ڪانفرنس ڪندي ڪيو. اڳواڻن چيو ته خورشيد شاهه کي ٻڌائڻ چاهيون ٿا ته سنڌ ۾ گذريل 16 سالن کان مسلسل پيپلز پارٽي جي حڪومت آهي. انھن 16 سالن ۾ پيپلز پارٽي سنڌ جي زمينن جي نيلامي ڪئي، ڊجيٽل آدمشماري وسيلي سنڌين کي اقليت ۾ تبديل ويو، سنڌ جي پاڻي تي ناجائز ڌاڙن ۾ پيپلز پارٽي پنجاب جي حڪمرانن جي ساٿاري بڻيل آهي. هن وقت به ارسا ايڪٽ ۾ غير آئيني ترميم وسيلي سنڌ جي حصي جي پاڻي تي وڌيڪ ڌاڙي جي سازش ڪئي پئي وڃي. ملڪ جو صدر پيپلز جو شريڪ چيئرمين آصف زرداري آهي، کيس اختيار هجڻ باوجود هو سنڌ دشمن ارسا ايڪٽ کي رد ڪرڻ لاءِ تيار ناهي. پيپلز پارٽي جو مسلسل سنڌ ۾ هي چوٿون دور حڪومت آهي. ان سموري عرصي ۾ سنڌ اندر لاقانونيت، ظلم، بربريت ،ڏاڍ، جبر ۽ ناانصافين جي هڪ ڊگھي تاريخ آهي. پيپلز پارٽي جي دور حڪومت ۾ هن وقت سموري سنڌ لاقانونيت، بربريت، چورن ،ڌاڙيلن ۽ ڦورئن حوالي آهي. صرف ڪراچي شھر ۾ هن سال جي ٻن ٽن مهينن ۾ 50 کان وڌيڪ ماڻھو چورن ۽ ڦورن هٿان مزاحمت ڪندي قتل ڪيا ويا آهن. اتر سنڌ جي درياه جي ڪچي وارا علائقا ڌاڙيلن جي آماجگاہ بڻيل آهن. سموري حڪومتي مشينري، پوليس، رينجرس، حساس ادارا ۽ ٻيا قانون لاڳو ڪندڙ ادارا آڱرين تي ڳڻڻ جيترن ڌاڙيلن آڏو بيوس ۽ لاچار بڻيل آهن. ڌاڙيلن سنڌ ۾ رياست اندر رياست قائم ڪري ڇڏي آهي. نومبر 2023ع جي هڪ رپورٽ موجب ان وقت جي سنڌ جي نگران وڏي وزير رٽائرڊ جسٽس مقبول باقر جي صدارت هيٺ سنڌ ۾ امن امان جي صورتحال تي اجلاس ٿيو، جنهن ۾ اڳوڻي آءِ جي پوليس رفعت مختار وڏي وزير کي سنڌ صوبي ۾ امن امان جي مجموعي صورتحال تي بريفنگ ڏيندي ٻڌايو ته 2023ع ۾ 1660 ماڻهن کي قتل ڪيو آهي ۽ 232 اغوا ٿيا آهن. گذريل سال 2023ع ۾ حڪومت طرفان سنڌ ۾ ڪچي جي ڌاڙيلن خلاف آپريشن لاءِ پوليس کي 2 ارب 80 ڪروڙ رپيا ڏنا ويا. سال 2023-24 بجيٽ ۾ سنڌ ۾ امن امان لاءِ 160 ارب رپيا رکيا ويا. عملي طور سنڌ ۾ امن امان جي جيڪا صورتحال آهي اها هي آهي ته سنڌ ۾ سال 2023 ع جي پهرين جنوري کان 15 ڊسمبر تائين واري عرصي دوران 1785 ڄڻا قتل ٿيا، 3948 ماڻهن کي اغوا ڪيو ويو. زنا جا 369 ۽ اجتماعي زيادتي جا 29، بدفعلي جا 256 ۽ ڪاروڪاري جا 145 ڪيس رپورٽ ٿيا.هن وقت به 52 کان وڌيڪ معصوم بيگناه ماڻهو ڪچي جي ڌاڙيلن وٽ يرغمال بڻايا ويا آهن.مارچ مهيني ۾ استاد ﷲ رکيو نندواڻي کي ڌاڙيلن قتل ڪري ڇڏيو. سال 2023 ۾ آرٽيفيشل انٽيليجنس جي پروفيسر اجمل ساوند کي ڌاڙيلن بيگناه قتل ڪيو. سکر شهر ۾ صحافي جان محمد مهر کي ڌاڙيلن ڏينهن ڏٺي بي دردي سان قتل ڪيو، گذريل هڪ هفتي ۾ ڪنڌ ڪوٽ جي محمد سليمان سندراڻي، اسد الله سندراڻي، محمد اسماعيل ڏاهاڻي کي قتل ڪيو ويو آهي. سمورن قتل ڪيل بي گناھ ماڻهن جا قاتل گرفتار نٿا ڪيا وڃن. اڍائي سالن کان معصوم پريا ڪماري اغوا آهي پر تازو جڏهن پيپلز پارٽي جي اڳواڻ خورشيد شاهه کان پريا ڪماري بابت سوال پڇيو ويو ته صاحب ڪاوڙجي پيو،هنن چيو ته اڄ سنڌ جو عوام پيپلز پارٽي جي سموري قيادت کان اهو سوال پڇڻ جو حق رکي ٿو ته پيپلز پارٽي پريا ڪماري جي بازيابي لاءِ هينئر تائين ڪو قدم ڇو نه کنيو آهي؟ پريا ڪماري جي اغوا جي سوال تي ڪاوڙ ڪندڙ صاحبن کان سنڌ جو عوام اهو سوال پڇڻ جو حق رکي ٿو ته 16 سال مسلسل سنڌ ۾ حڪمراني باوجود هينئر تائين ڇو سنڌ ڌاڙيلن حوالي آهي؟ ڇا ڌاڙيلن جي سرپرستي ۾ سنڌ جا سردار، پوليس ۽ ضلعي انتظاميا ملوث ناهن؟ پيپلز پارٽي جي حڪمرانن کان سنڌ جو عوام پڇي ٿو ته افغانستان ۾ نيٽو جا ڇڏيل جديد هٿيار سنڌ جي ڪچي ۾ ڌاڙيلن وٽ ڪير پهچائي ٿو ۽ ڌاڙيلن کي جديد هٿيار هلائڻ جي ٽريننگ ڪير ٿو ڏي؟ سنڌ پوليس ڇو اربين روپين جي بجيٽ باوجود ڌاڙيلن جي خاتمي ۾ ناڪام وئي آهي؟ سنڌ پوليس ڌاڙيلن جي سرپرست سردارن کي تمغا ڪهڙي خدمت عيوض ڏنا؟ ڇا سنڌ حڪومت، سنڌ جي وڏي وزير ڌاڙيلن جي سهولت ڪاري ڪندڙ ايس ايس پيز خلاف ڪو قدم کنيو آهي؟ سنڌ جو گھرو وزير ضيا لنجار صاحب چوي ٿو ته اغوا وغيره زندگي جو ڪاروبار آهي ٿيندو رهندو. سنڌ جو عوام گهرو وزير کان پڇي ٿو ته ڇا کيس ان لاءِ عهدي تي ويهاريو ويو آهي جو هو اهڙا بيان ڏي؟هنن چيو ته عوامي تحريڪ تحريڪ، سنڌ جو عوام اهو سمجهي ٿو ته جيڪي حڪمران عوام جي جان ۽ مال جو تحفظ نٿا ڪري سگهن آهي اهي استعفائون ڏئي گهر ڀيڙا ٿين. عوامي تحريڪ چيف جسٽس آف سپريم ڪورٽ کي اپيل ٿي ڪري ته هو سنڌ ۾ ڌاڙيل راڄ خلاف پاڻ مرادو نوٽس وٺي، معصوم پريا ڪماري سميت سڀني مغوين کي آزاد ڪرايو وڃي. ڌاڙيلن هٿان قتل ڪيل بي گناهه ماڻهن جي خون سان انصاف ڪيو وڃي ۽ سنڌ جي عوام کي ڌاڙيلن کان نجات ڏياري وڃي.

پي ٽي آءِ جي قيادت کي ڪو اين آر او نه پيو ڏنو وڃي(صحافي ڪامران شاهد) اسان جو اسٽيبلشمينٽ سان ڪو به جهيڙو ناهي،فوجي قيادت سميت سڀني سان ڳالهين لاءِ تيار آهيون: پي ٽي آءِ ترجمان

سنڌ ۾ ڏوهن تي پ پ اندر آواز اٿڻ شروع،مخدوم جميل پاران آرمي چيف کي مداخلت جي اپيل

سنڌ ۾ ڏوهه وڌي ويا آهن، هڪ ڀيرو وري فوج اچي ۽ ڏوهن کي پاڙ کان ختم ڪري: مخدوم جميل الزمان

اسلام آباد/لاهور(عوامي آواز نيوز) تحريڪ انصاف جي باني عمران خان بابت ڇنڇر ڏينهن ٻه وڏيون دعوائون سامهون آيون آهن. هڪ طرف پي ٽي آءِ اڳواڻ بئريسٽر گوهر ۽ ڪجهه صحافين هن مهيني يعني اپريل ۾ سندس آزاد ٿيڻ جو امڪان ظاهر ڪيو هو ته ٻئي طرف عمران خان جي تازي بيان کانپوءِ دعويٰ ڪئي پئي وڃي ته اين آر او نه ڏنو ويندو. ڇنڇر ڏينهن عمران خان سان پارٽي اڳواڻن ملاقات /ڏسو صفحو 7 ڪالم 3
ڪئي، جڏهن ته پي ٽي آءِ باني اڊيالا جيل ۾ صحافين سان به ڳالهه ٻولهه ڪئي.ان ڳالهه ٻولهه جي شروعاتي رپورٽن ۾ اهو تاثر ڏنو ويو آهي ته عمران خان ڳالهين لاءِ تيار آهي. عمران خان چيو ته جيڪڏهن مان جنرل باجوا سان ٻه ڀيرا حڪومت جو تختو اونڌو ڪرڻ باوجود ملاقات ڪري سگهان ٿو ته پوءِ ڪنهن سان به ملاقات ڪري سگهان ٿو.جڏهن اهي ٽڪر ٽي وي اسڪرينن تي هلي رهيا هئا ته ان وقت صحافين سان ڳالهائيندي بئريسٽر گوهر چيو ته عمران خان کي اپريل ۾ آزاد ڪيو ويندو.ان کانپوءِ ڪجهه وقت بعد هڪ خانگي ٽي وي پروگرام ۾ صحافي اعزاز سيد به عمران خان جي اپريل يا مئي ۾ آزاد ٿيڻ جو امڪان ظاهر ڪيو. اعزاز سيد اهو به چيو ته ذوالفقار علي ڀٽو کي پهرين گرفتاري کانپوءِ آزاد ڪيو ويو ۽ پوءِ ٻيهر گرفتار ڪيو ويو، جڏهن هن ريڊ لائين ڪراس ڪئي. اعزاز سيد ڀٽو جي ڦاهي جو حوالو پڻ ڏنو.ساڳئي پروگرام ۾ سينيئر صحافي مظهر عباس چيو ته عمران خان جي واپسي جو سفر شروع ٿي ويو آهي.پر جڏهن عمران خان جي آزادي جي حوالي سان اهي ڳالهيون هلي رهيون هيون ته صحافين سان سندس گفتگو جا وڌيڪ تفصيل سامهون آيا، جنهن ۾ پي ٽي آءِ جي باني آرمي چيف جو نالو وٺي مٿس سخت تنقيد ڪئي.ٻئي طرف اسلام آباد مان خبر پئي ته 9 مئي جي واقعن ۾ گرفتار جوابدارن جي آزادي جو سلسلو شروع ٿي ويو آهي ۽ جي ايڇ ڪيو حملي جي هڪ جوابدار کي فوجي عدالت مان آزاد ڪيو ويو آهي. جڏهن ته انهن سمورين خبرن جي پڄاڻي تي رات 10 وڳي صحافي ڪامران شاهد جو چوڻ هو ته لاڳاپيل ذريعن جو چوڻ آهي ته نه ته پي ٽي آءِ جي قيادت کي ڪو اين آر او ڏنو پيو وڃي ۽ نه ئي اسٽيبلشمينٽ کي ننڍين ننڍين ڳالهين تي ڪا ڳڻتي آهي، ڪامران شاهد اهو به چيو ته 9 مئي سانحي جي عدالتي ڪارروائي مڪمل ڪئي ويندي ۽ اسٽيبلشمينٽ سمجهي ٿي ته 9 مئي جو سمجهوتو قومي سلامتي تي سمجهوتو ڪرڻ جي برابر هوندو ڇو ته اهو ڪنهن جي وس جي ڳالهه ناهي.بعد ۾ ڪجهه اهڙن خيالن جو اظهار مارخور نالي هڪ ٽوئيٽر اڪائونٽ تان ڪيو. بي بي سي اردو سان ڳالهائيندي سياسي تجزيه نگار نصرت جاويد چيو ته گذريل ڏينهن پي ٽي آءِ باني پاران ڏنل بيان کانپوءِ جنهن ۾ هن آرمي چيف جو نالو وٺي کيس تنقيد جو نشانو بڻايو هو، ان کانپوءِ اهو معاملو ايترو پيچيده ٿي ويو آهي ته هڪ طرف فوج سان مفاهمت جون خبرون اچي رهيون آهن ته ٻئي طرف عمران خان جي آرمي چيف تي تنقيد سمجھ کان ٻاهر آهي. عمران خان جي آزاديءَ جي حوالي سان اهڙين دعوائن کان ڪجهه ڏينهن اڳ خيبرپختونخواهه ڪابينا جي ميمبرن ڪور ڪمانڊر هائوس پشاور ۾ افطار ۾ شرڪت ڪئي، جنهن تي اي اين پي دعويٰ ڪئي ته ڪابينا جو اجلاس ڪمانڊر هائوس ۾ افطار ڪيو ويو. جڏهن ته خيبرپختونخواهه حڪومت ان تي واضح ڪري ڇڏيو. ان افطار سبب پي ٽي آءِ سان معاملا طئي ٿيڻ جون خبرون به پکڙجي ويون،پي ٽي آءِ ترجمان رئوف حسن چيو ته اسٽيبلشمينٽ سان اسان جو ڪو به جهيڙو ناهي، اسٽيبلشمينٽ سميت سڀني سان ڳالهين لاءِ تيار آهيون، تجزئي نگار سلمان غني چيو ته عمران خان هڪ پاسي آرمي چيف کي تنقيد جو نشانو بڻائي ٿو ته ٻئي پاسي ڪي پي جو وڏو وزير علي امين گنڊاپور ڪور ڪمانڊر پشاور هائوس ۾ افطار ڊنر ۾ وڃي ٿو،اعزاز سيد چيو ته عمران خان پاران آرمي چيف تي تنقيد هڪ پاسي پر هو آرمي چيف سان پاڻ ڳالهائڻ چاهي ٿو ۽ کيس يقين ڏيارڻ چاهي ٿو ته هو فوج جي خلاف ناهي، هن چيو ته عمران خان جي آزادي جون ڳالهيون هلي رهيون آهن پر جيڪڏهن هن آزادي کانپوءِ به فوجي قيادت کي لڳاتار تنقيد جو نشانو بڻايو ۽ ريڊلائن ڪراس ڪئي ته اهڙي صورتحال اسان کي ٻڌائي ٿي ٿي ته سياستدانن کي غيرفطري انجام کي منهن ڏيڻو پوندو آهي،صحافي عمران شفقت چيو آهي ته عمران خان جي ڳالهين کانپوءِ اسٽيبلشمينٽ ۾ هلچل مچي وئي، ان جي جواب ۾ هڪ جواب مارڪيٽ ۾ لانچ ڪيو ويو، دفاع ۽ گهرو وزارت جي ويجهو رهندڙ صحافين جي حوالي سان جواب اچي ويو، بيان جاري ڪيو ويو ته عزم آهي ته ڪنهن به اهڙي شخص يا گروهه سان مفاهمت نه ڪئي ويندي جيڪي ٻاهرين طاقتن جي اشاري تي ملڪ ۾ ڏڦيڙ پکيڙي رهيا آهن،9 مئي سانحي جي منصوبا سازن، انهن جي حوصله افزائي ڪندڙن ۽ ان کي عملي جامو پارائيندڙن سان ڪا به مفاهمت نه ڪئي ويندي،اهو حملو ڪندڙ عوام آڏو اچي معافي وٺن،جن فسادي ماڻهن هن ملڪ ۾ نفرت جا ٻج پوکيا آهن، انهن سان مفاهمت بلڪل نه ڪئي ويندي،جيڪي ماڻهو ٻاهرين ملڪ ويهي لابنگ ذريعي ملڪ کي سياسي ۽معاشي نقصان پهچائي رهيا آهن انهن سان به ڪا مفاهمت نه ڪئي ويندي،هن چيو ته رياست عمران خان کي اين آر او ڏيڻ لاءِ تيار ناهي، 9 مئي ڪيس جو پهريون قيدي ادريس آزاد ٿي ويو آهي، صحافي معظم فخر به چيو ته اسٽيبلشمينٽ ۽ پي ٽي آءِ جي باني عمران خان ۾ ڊيل جي خبرن کي رد ڪيو ويو آهي. تجزيه نگارن سگهارين ڌرين ان ڳالهه کي رد ڪري ڇڏيو آهي ته عمران خان سان ڪا ڊيل ڪئي پئي وڃي. هنن واضح پيغام ڏنو آهي ته 9 مئي جي واقعن ۾ ملوث ڌرين ۽ پرڏيهه جي ايجنڊا تي ڪم ڪندڙن کي ڪا به رعايت نه ڏني ويندي، ان ڏس ۾ ايندڙ رپورٽون صحيح ناهن. ٻئي طرف مارخور جي نالي سان هلندڙ سوشل ميڊيا اڪائونٽ تي به سگهارين ڌرين جي اهڙي پيغام جي تصديق ڪئي وئي آهي، ٻئي پاسي پي ٽي آءِ اڳواڻ لطيف کوسي چيو آهي ته عمران خان اپريل ۾ ئي آزاد ٿي ويندو، عمران خان ڊيل نه پيو ڪري هو انتقام جي سياست ۾ يقين نٿو رکي،هو آئين جي بالادستي چاهي ٿو، زنجيرن ۾ جڪڙيل عدليه جي آزادي چاهي ٿو، هن چيو ته اسٽيبلشمينٽ جي عدليه ۾ مداخلت آهي، عمران خان کي ٽن ڪيسن ۾ تڪڙ ۾ سزائون ڏنيون ويون، اپريل ۾ اهي سمورا ڪيس ختم ٿي ويندا، ان ۾ احسان يا ڊيل واري ڳالهه ڪم ظرفي هوندي

پاڪستان هڪ ارب ڊالر يورو بانڊ قرض واپس ڪرڻ لاءِ تيار

حامد مير ڪميشن رپورٽ پڌري نه ڪندڙ سپريم ڪورٽ ججن کي ڌمڪيون ڏيندڙن جو تعين ڪري سگهندي؟

آرمي چيف کي گذارش آهي ته ايڪشن وٺي ،ڪيستائين اسان احتجاج ڪنداسين ۽ تحريڪون هلائينداسين؟

شهباز شريف آصف علي زرداري سان مشاورت ڪندو ته حڪومت پنج سال به پورا ڪندي ۽ جهيڙا به نه ٿيندا

مٽياري (م ڊ) پيپلزپارٽي ايم اين اي مخدوم جميل الزمان سنڌ ۾ ڏوهن جي خاتمي جي لاءِ آرمي چيف جنرل عاصم منير کي ايڪشن وٺڻ جي اپيل ڪري ڇڏي آهي،مٽياري ۾ ميڊيا سان ڳالهائيندي مخدوم جميل الزمان چيو /ڏسو صفحو 7 ڪالم 5
ته سنڌ ۾ ڏوهه وڌي ويا آهن، هڪ ڀيرو وري فوج اچي ۽ ڏوهن کي پاڙ کان ختم ڪري،هن چيو ته آرمي چيف کي گذارش آهي ته ايڪشن وٺي ۽ سنڌ کي ان آفت کان هميشه جي لاءِ ڇوٽڪارو ڏياري، ڪيستائين اسان احتجاج ڪنداسين ۽ تحريڪون هلائينداسين، سڀ هڪ ميز تي اچي وڃن،هن جو چوڻ هو ته شهباز شريف موجوده حڪومت جو انچارج آهي ۽ هو ڊگهي نظر رکندڙ شخص آهي، هو آصف علي زرداري سان مشاورت ڪندو ته حڪومت پنج سال به پورا ڪندي ۽ جهيڙا به نه ٿيندا،مخدوم جميل الزمان چيو ته الله منهنجي ۽ ٻين ماڻهن جون يقينن دعائون قبول ڪندو، لڳي ٿو ته پي ٽي آءِ باني عمران خان جلد ٻاهر اچي ويندو

پريا ڪماري آزادي ڪميٽي جو ٽي تلوار ڪلفٽن ۾ ڌرڻو

لياقت علي جلباڻي جي اڳواڻي ۾ احتجاج ۾ سول سوسائٽي جي شرڪت

ايندڙ آچر تي شام جو پنج وڳي سڄي سنڌ جي پريس ڪلبن آڏو مظاهرن جو اعلان

ڪراچي(رپورٽر)سنڌ جي معصوم نياڻي پريا ڪماري جي بازيابيءَ لاءِ تين تلوار (ٽي تلوار) ڪلفٽن ۾ پريا ڪماري آزادي ڪميٽيءَ طرفان /ڏسو صفحو 7 ڪالم 5
ڪالھ آچر ڏھاڙي احتجاجي مظاھرو ڪيو ويو، جنھن جي اڳواڻي (پ آ ڪ)جي اڳواڻ لياقت علي جلباڻي ڪئي ، جڏنهن ته احتجاج ۾ سول سوسائٽي سميت، سياسي ، سماجي، ادبي ۽ صحافتي لڏي وڏي تعداد ۾ شرڪت ڪئي. مظاهري ۾ شريڪ اڳواڻن پريا ڪماري جي بازيابيءَ جو مطالبو ڪندو چيو ته اسان جو ھڪ ئي مطالبو آھي ته پريا کي فوري طور تي بازياب ڪرايو وڃي.جيڪو بلڪل جائز ۽ بنيادي مطالبو آھي جيڪو سيڪيورٽي ادارن لاءِ ممڪن آھي ۽ حاڪم وقت ۽ رياست ذميوار آھي ته پريا کي بازياب ڪرائي سندس خاندان ۽ سڄي سنڌ مان بيچيني کي ختم ڪيو وڃي. اھڙي موقعي تي مظاهري ۾ شريڪ سوين عورتن ، ٻارڙن ۽ نوجوانن جي ھٿن ۾ پينافليڪس ھئا ۽ پريا جي بازيابيءَ لاءِ زوردار نعريبازي ڪري رھيا ھئا.احتجاج جو سلسلو افطار ڪرڻ بعد ٻيھر رات دير تائين پڻ جاري رھيو.احتجاجي مظاهري کي لياقت علي جلباڻي ،پنڊت مھاراج مھيش ڪمار، ڪرم علي شاھ، سھڻي پارس، آفاق ڀٽي، ممتاز عباسي ، منصور کوکر ، لياقت عباسي، ۽ ٻين پڻ خطاب ڪيو. ان موقعي تي پريا ڪماري آزادي ڪميٽيءَ جي اڳواڻ لياقت علي جلباڻي اعلان ڪيو ته ايندڙ آچر تي شام جو پنج وڳي سڄي سنڌ جي پريس ڪلبن آڏو احتجاجي مظاهرا ڪيا ويندا. ڇاڪاڻ ته پريا کي آزاد ڪرائڻ لاء ضروري آھي ته سڄي سنڌ کي ھڪ پيج تي ڪٺي ڪجي، ھن چيو ته اھڙي جاڳرتا جو سلسلو مختلف حڪمت عملي تحت پريا کي بازياب ڪرائڻ تائين جاري رھندو.

ڌاڙيلن جي آءِ جي سنڌ کي سلامي: ڪشمور ويجهو پيءُ پٽ اغوا

گيھلپور ٿاڻي جي حد گنڊير شاخ ڇوھارا پل وٽان ڪشمور واسي پيءُ پٽ کي اغوا ڪيو ويو

ڌاڙيل پيسٽيسائيڊ ڪمپني ملازم سراج احمد گولاٽو ۽ پٽ شهريار گولاٽو کي اغوا ڪري ويا

مغوين جا وارث برادري جي ماڻهن سان گڏجي ڪچي طرف نڪري پيا، پوليس قدم نه کنيا

ڪشمور(رپورٽ: دليپ ڪيسواڻي)ڪشمور ويجهو گيھلپور ٿاڻي جي حد گنڊير شاخ ڇوھارا پل وٽان ڪشمور واسي پيءُ پٽ پيسٽيسائيڊ ڪمپني جي ڪار سميت ڌاڙيلن ھٿان اغوا ٿي ويا ڪشمور واسي پيسٽيسائيڊ /ڏسو صفحو 7 ڪالم 5
ڪمپني جو ملازم سراج احمد گولاٽو سندس پٽ شھريار گولاٽو گيھلپور ڪچي طرف ڪمپني جي ڪار ذريعي ويا گنڊير شاخ ڇوھارا پل وٽان ھٿياربند اغوا ڪري ڪچي طرف کڻي ويا پوليس کي اطلاع باوجود گيھلپور ۽ حاجي خان شر ٿاڻي جي پوليس ڏوهارين خلاف ڪا تڪڙي ڪارروائي عمل ۾ نه آندي مغوين جا وارث پنھنجي برادري جي ماڻهن سان گڏجي مغوين جي بازيابي لاءِ ڪچي طرف روانا ٿي ويا، مغوي سراج احمد گولاٽو ۽ شھريار گولاٽو جي وارثن منير احمد گولاٽو جو چوڻ هو ته گيھلپور پوليس طرفان ڪو سھڪار نٿو ڪيو وڃي پنهنجي مدد پاڻ تحت گيھلپور ڪچي ۾ پنهنجي مغوين جي بازيابي لاءِ پاڻمرادو ڪوشش ڪري رهيا آهيون ايس ايس پي ڪشمور نوٽس وٺي نوجوان سراج گولاٽو ۽ پٽ شھريار گولاٽو کي آزاد ڪرايو وڃي ٻئي پاسي ڪشمور پوليس پاران مغوي پيءُ پٽ جي آزادي ڪي به اپاءُ ناھن ورتا.

ڌاڙيلن جومڪمل خاتمو ڪنداسين، پريا ڪماري ڪيس ۾ اڳڀرائي ٿي آهي: آءِ جي سنڌ

ڪنڌڪوٽ ۾ 12 ،13 سالن کان اغوا وارداتون تيز رھيون، عشق ۾ ڪچي پهتل 529 ماڻهن کي بچايو

سنڌ ۾ ڏوهارين خلاف پوليس بهترين ڪم ڪري رهي آهي، شهري اهڙين حرڪتن کان پاسو ڪن

فضيلا سرڪي جو مون کان اڳ ڪيس آھي ان تي ڪم نه ڪري سگھياسين

سنڌ سرڪار ھٿيار خريد ڪرڻ لاءِ فنڊ جاري ڪيا، ڪجهه ھٿيار پوليس کي ملي ويا: پريس ڪانفرنس

ڪنڌڪوٽ (رپورٽ: عرفان علي کوسو/ ممتازسنڌي) آءِ /ڏسو صفحو 7 ڪالم 1
جي سنڌ غلام نبي ميمڻ امن امان جي صورتحال جو جائزو وٺڻ لاءِ ڪنڌڪوٽ ايس ايس پي آفيس پھتو جتي آءِ جي سنڌ غلام نبي ميمڻ ايس ايس پي آفيس ڪنڌڪوٽ ۾ ميڊيا سان ڳالهائيندي چيو ته ڪنڌڪوٽ ڪشمور، شڪارپور،گھوٽڪي ضلعي جي پوليس ملڪ لاءِ قربانيون ڏنيون آهن هن چيو ته ڪنڌڪوٽ 12 ،13 سالن کان مذڪوره ضلعي ۾ اغوا وارداتون تيز رھيون آهن، ڪنڌڪوٽ ۾ پوليس پاران عورتاڻاڻي آواز ۾ هرکجي ڪچي ويندڙن 529 ماڻھن کي اغوا کان بچايوآھي، ھن وقت اسان جي ڪوشش آھي ته ماڻهن کي اهڙي نموني ڌاڙيلن وٽ آسان هدف بڻجڻ کان بچايون ۽ پوليس فورس ڪچي جي مختلف روڊ رستن کان مقرر آهي ۽ هر ايندڙ ويندڙ کان پڇاڳاڇا ڪئي پئي وڃي ان دوران ڪيترن ئي پرديسين کي ڪچي وڃڻ کان روڪي انهن کي اغوا ٿيڻ کان بچايو آهي.ماڻهو اهڙن بيوقوفي واري حرڪتن کان بچي ته جئين کين گهرڀاٿي پريشاني کان بچي سگهن ۽ پوليس به ڌاڙيلن جو خاتمو ڪري سگهي اسان کي ڌاڙيلن خلاف فائيٽ ڪرڻوآھي انهن سان مصلحت نه ڪرڻو آھي، آءِ جي سنڌ غلام نبي ميمڻ جو چوڻ هو ته اسان وٽ سڀ اختيار آھن استعمال ڪري سگھون ٿا، ڏوھارين وٽ ڪجهه ھٿيار وڏا آھن ۽ ڏوهارين جي ڀيٽ ۾ پوليس وٽ ڪجهه ننڊا آھن ھاڻي اسان وڏن ھٿيارن لاءِ ڪوشش ورتي آھي جلد وڏا ھٿيار ملندا آءِ جي سنڌ چيو ته ميڊيا ۽ پوليس جي گڏيل ڪوششن سان به بھتري اچي سگھي ٿو.هڪ سوال جي جواب ۾ آءِ سنڌ چيو ته پريا ڪماري جي بابت جي آءِ ٽي رپورٽ ڏنو آھي ڪجه ڪِلو مليا آھن پريا ڪماري بابت پيش رفت آھي، آءِ جي سنڌ ايس ايس پي آفيس ڪنڌڪوٽ ۾ پريس ڪانفرنس ڪندي چيو ته قبيلائي تڪرارن جي ڪري به بدامني ۾ اضافو ٿيوآھي، فضيلا سرڪي جو مون کان اڳ ڪيس آھي ان تي ڪم نه ڪري سگھياسين فضيلا سرڪي ڪيس بابت مون کي ايتري معلومات نه آھي، بدامني جي خاتمي لاءِ عوام پوليس جو ساٿ ڏي.هن چيو ته ڪراچي ۾ وڏي آبادي رش آھي ڪراچي ۾ به ڪافي بھتري ٿي آھي ڪله ڪوبه ڪرائيم نه ٿيو آھي.هن چيو ته گھوٽڪي ۾ اڳ 26 ماڻھون اغوا ھئا ھاڻي ھڪ به اغوا نه آهي، اسان کي چيلينج آھن انھن کي باخوبي سان منھن ڏينداسين.آءِ جي سنڌ جو چوڻ هو ته ٻاھريان ايندڙ جديد ھٿيارن جي روڪ ٿام لاءِ اپاءُ وٺون ٿا، ڪشمور،گھوٽڪي ۽ شڪارپور ۾ امن امان جو مسئلو آھي حڪومت ۽ اسان جي ڪوششن سان آفيسرن کي فري ھينڊ مليل آھي آفيسر امن و امان جي بحالي لاءِ جيڪي قدم کڻن کڻي سگهن ٿا ۽ بھتري ضرور ٿيندي، ڏوھاري پيش پون ته انھن کي داخل ٿيل ڪيسن کي منھن ڏيڻو پوندو ۽ پنهنجي سٺي زندگي گذارين.هن چيو ته ڪچو ھتان شروع ٿئي ٿو ٺٺي تائين آھي ڪافي گينگ ھئا ختم ٿيا.پوليس ڪم ڪري ٿي حڪومت جو تعاون آھي اسان جي نيڪ نيتي آھي امن بحال ڪرائينداسين، ڪنڌڪوٽ ۾ 9 مغوي ڌاڙيلن وٽ آھن.روڊن تي ڏوھاري اچي ڪمزور ڪرڻ لاءِ پنھنجا مطالبا منڃرائڻ چاھن ٿا انھن جي سازش ناڪام ويندو.اسان جا جوان شھيد ٿين ٿا ڇا اسان دلاسو ڏيون ٿا.اسان چاھيون ٿا بھتر رپورٽنگ ٿئي پوليس جي بھتر ڪم کي ساراھيو وڃي، مان اڄ ھت آيو آھيان تُرڪي کان جديد ھٿيار پوليس کي ملي ويندا. پئيسا به گورنمينٽ ڏنا آھن اسان وٽ ھٿيار آھن اڃا به جديد ھٿيار گھرايون ٿا.اسان کي وقت ڏيو الله طاقت ور آھي توھان جي سپوٽ جي ضرورت آھي بھتري ٿيندي.آءِ جي سنڌ کان پڇيل سوال ۾ هن چيو ته استاد الله رکيو نندواڻي جي قاتلن لاءِ ڪاروائي ڪئي آھي جوابدار پيش ٿين ٿا.

ڪشمور: اغوا ٿيل سراج احمد گولاٽو ۽ سندس معصوم پٽ شهريار گولاٽو

اسلام آباد ( م ڊ ) پاڪستان هڪ ارب ڊالر يورو بانڊز جو قرض واپس ڪرڻ جي تياري ڪري ورتي آهي.پاڪستان هڪ ارب ڊالرن جو قرض واپس ڪرڻ لاءِ تيار ٿي چڪو آهي جڏهن 10 سالن جي يورو بانڊز اپريل 2024 جي وچ کان پوري ٿيندي. اها ادائيگي عالمي منڊي ۾ يورو بانڊز ۽ سڪوڪ وڪرو ڪرڻ سان حاصل ڪيل قرض /ڏسو صفحو 7 ڪالم 5
کي 7 بلين ڊالرن کان گھٽ ڪري ڇڏيندي.اسٽيٽ بينڪ موجب اسٽيٽ بينڪ ڪنهن به وقت بانڊ قرض ادا ڪرڻ لاءِ تيار آهي ۽ ان حوالي سان ناڻي واري وزارت جي هدايت جو انتظار ڪري رهيو آهي. يوروبونڊز 15 اپريل 2024 تي پختو ٿين ٿا.پاڪستان جا پرڏيهي مٽا سٽا جا ذخيرا 8 بلين ڊالرن کان وڌي وڃڻ کان پوءِ، يورو بانڊ جون قيمتون رڪارڊ بلنديءَ تي پهتيون، هڪ بانڊ 1 ڊالر تائين پهچي ويو، ان اميد تي ته پاڪستان عالمي سيڙپڪارن کي جلد يا وقت تي ادائيگي ڪندو.ٽاپ لائن سيڪيورٽيز جي سي اي او محمد سهيل چيو ته پرڏيهي مٽاسٽا جي ذخيرن ۾ بحران جي باوجود پاڪستان ڊسمبر 2023ع ۾ هڪ ارب ڊالر جي يورو بانڊ جي جلد واپسي ڪئي. گذريل 18 مهينن دوران پاڪستان جي 2024 بانڊن جي قرضن جي صلاحيت ۾ 160 سيڪڙو اضافو ٿيو آهي.

عمران خان فوجي قيادت تي الزام هڻي سچ نه ٿو لڪائي سگهي: عطا تارڙ

پي ٽي آءِ باني جيل ۾ خوف واري حالت سبب ڪوڙا الزام هڻي رهيو آهي

هو ۽ سندس گهرواري توشاخانه جي ڦرلٽ ۾ ملوث هئا: ايڪس تي ٽوئٽ

اسلام آباد (بيورو رپورٽ) سڌ سماءَ واري وفاقي وزير عطاءُ الله تارڙ اڳوڻي وزيراعظم عمران خان پاران توشه خانه ڪيس بابت سينيئر فوجي قيادت /ڏسو صفحو 7 ڪالم 5
تي لڳايل الزامن کي رد ڪندي انهن کي ڪوڙو قرار ڏنو آهي. سوشل ميڊيا ويب سائيٽ ايڪس تي وفاقي وزير لکيو آهي ته عمران خان خوف واري جي حالت ۾ اهڙا الزام لڳائي رهيو آهي، اهي ڪوڙا ۽ بي بنياد الزام آهن، جنهن جو ڪو به ثبوت ناهي. هن چيو ته عمران خان ۽ سندس گهرواري ٻئي توشا خانه جي ڦرلٽ ۾ ملوث هئا. هن چيو ته ثابت ٿيو ته هو ڪرپشن ۽ غبن ۾ ملوث هو. هن چيو ته 9 مئي جهڙا رياستي ادارن تي حملا ۽ شهيدن کي بدنام ڪرڻ واري مهم سندن پاليسي رهي آهي پر پروپئگنڊا ۽ ڪوڙ ذريعي سچ کي لڪائي نٿو سگهجي. ياد رهي 2 ڏينهن اڳ ايڪس تي ڪيل ٽوئٽ ۾ اڳوڻي وزيراعظم الزام هنيو هو ته اعليٰ فوجي قيادت مونکي دٻائڻ لاءِ توشه خانه ريفرنس ۾ مون کي ۽ منهنجي گهرواري بشرا بي بي کي 8 فيبروري جي عام چونڊن کان ڪجهه ڏينهن اڳ 14 سال قيد جي سزا ٻڌائي هئي.

9 مئي جي جوابدارن جي فوجي عدالتن مان آزاديءَ جو عمل شروع

محمد ادريس نالي پهرئين قيديءَ کي فوجي عدالت مان آزاد ڪيو ويو

سپريم ڪورٽ فوجي عدالتن کي ڪيسن جي ٻڌڻيءَ جي مشروط اجازت ڏني هئي

اسلام آباد (بيورو رپورٽ) فوجي عدالتن مان 9 مئي جي جوابدارن جي آزاديءَ جو سلسلو شروع ٿي ويو آهي. محمد ادريس نالي پهريون قيدي آزاد ڪيو ويو. جي ايڇ ڪيو تي حملي جي الزام ۾ گرفتار محمد ادريس کي فوجي /ڏسو صفحو 7 ڪالم 5
عدالت آزاد ڪيو هو. ياد رهي ته 28 مارچ تي سپريم ڪورٽ فوجي عدالتن کي اهڙن ڪيسن جي ٻڌڻي جي مشروط اجازت ڏني هئي، جن ۾ جوابدارن کي عيد کان اڳ آزاد ڪرڻ جو امڪان آهي. ان وقت اٽارني جنرل عدالت کي ٻڌايو هو ته ڪل 105ماڻهو فوج جي حراست ۾ آهن، جن مان 20 ماڻهن کي عيد کان اڳ آزاد ڪري سگهجي ٿو. اٽارني جنرل چيو هو ته گهٽ سزا وارن کي رعايت ڏئي آزاد ڪيو ويندو، جن جي سزا هڪ سال آهي انهن کي رعايت ڏني ويندي.

صدر آصف زرداري جو ترڪ صدر سان ٽيليفون تي رابطو، پاڪستان دوري جي دعوت

آصف زرداري ۽ رجب طيب ۾ ٻطرفي لاڳاپن ۽ گڏيل دلچسپي جي معاملن تي خيالن جي ڏي وٺ

آصف زرداري مختلف شعبن ۾ ٻه طرفا لاڳاپا وڌيڪ مضبوط بنائڻ جي ضرورت تي به زور ڏنو

اسلام آباد ( م ڊ ) آصف زرداري ترڪ صدر رجب طيب اردغان سان ٽيليفون تي رابطو ٿيو جنهن ۾ ٻطرفي لاڳاپن ۽ گڏيل دلچسپي جي معاملن /ڏسو صفحو 7 ڪالم 5
تي خيالن جي ڏي وٺ ڪئي وئي، صدر آصف علي زرداري جو ترڪ صدر رجب طيب اردغان سان ٽيليفون تي رابطو ٿيو جنهن ۾ ٻطرفي لاڳاپن ۽ گڏيل دلچسپي جي معاملن تي خيالن جي ڏي وٺ ڪئي وئي.صدر آصف زرداري مختلف شعبن ۾ ٻطرفا لاڳاپا وڌيڪ مضبوط بنائڻ جي ضرورت تي به زور ڏنو. هن ترڪ صدر کي عيدالفطر جي اڳواٽ مبارڪباد ڏني.صدر آصف علي زرداري ترڪ صدر رجب طيب اردگان کي پاڪستان جو دورو ڪرڻ جي به دعوت ڏني. جڏهن ته هن ترڪ صدر ۽ عوام جي لاءِ نيڪ خواهشن جو اطهار ڪيو.

اسلام آباد هاءِ ڪورٽ جي 6 ججن واري دانهن تي پاڪستان بار ڪائونسل پاران حاضر سروس ججن جي ڪميشن جو مطالبو

سپريم ڪورٽ جا حاضر سروس جج جاچ ڪري ذميوارن جو تعين ڪري سگهندا؟ نئون سوال اٿي پيو

10سال اڳ صحافي حامد مير کي 6 گوليون لڳيون، ٽن حاضر سروس ججن جي ڪميشن آڏو آءِ ايس آءِ سربراهه جنرل ظهير الاسلام پيش نه ٿيو

ماضي ۾ ڊي جي آءِ ايس پي رهندڙ جنرل عاصم سليم باجوا حامد مير کي مشرف جي غداري،بلوچن جي اشو تي ڳالهائڻ کان روڪيو

حامد مير ڪميشن بابت مبينه رپورٽ انگريزي اخبار ۾ شايع، سپريم ڪورٽ رپورٽ ڏيڻ جي ترديد ڪئي هئي

عمرانڊوز“ جج جو الزام لڳل جج پي ٽي آءِ ۽ ن ليگ ٻنهي کي رليف ڏئي چڪا، عدليه ۾ مداخلت ڪندڙ وائکا ٿيڻ تمام ضروري

اسلام آباد(عوامي آواز نيوز) سينئر صحافي حامد مير چيو آهي ته اسلام آباد هاءِ ڪورٽ جي ڇهن ججن پاران عدالتي معاملن ۾ انٽيليجنس ايجنسين جي مداخلت خلاف خط لکڻ کانپوءِ سپريم ڪورٽ ،اسلام آباد ۽ لاهور هاءِ ڪورٽن جي ججن کي ڌمڪي وارا خط ملي رهيا آهن، پاڪستان بار ڪائونسل سپريم ڪورٽ جي حاضر سروس ججن تي مشتمل ڪميشن بڻائي ان معاملي جي جاچ ڪرائي وڃي، ان مطالبي جو مقصد ته پاڪستان بار ڪائونسل کي ايگزيڪٽو تي اعتماد ناهي، سپريم ڪورٽ اڳ ۾ پاڻ مرادو نوٽيس وٺي ڪارروائي شروع ڪري چڪي آهي، هن چيو ته مون کان هڪ ٽي وي شو ۾ اينڪر سوال ڪيو ته توهان تي جڏهن 2014ع ۾ ڪراچي ۾ حملو ٿيو ته ان وقت جي حڪومت سپريم ڪورٽ جي چيف جسٽس انور ظهير جمالي ۽ ٻن ججن تي مشتمل ٽه رڪني ڪميشن بڻائي هئي،ڇا ان ڪميشن جي رپورٽ /ڏسو صفحو 7 ڪالم 4
توهان کي ملي آهي؟ مون جواب ۾ چيو ته مون کي ته ان ڪميشن جي رپورٽ نه ملي، ماڻهو مون تي ٿيل حملي جي روشني ۾ اهو سوال اٿاري رهيا آهن ته ڇا سپريم ڪورٽ جا حاضر سروس جج انهن وٽ ايترا اختيار آهن؟ ته ڪنهن معاملي جي جاچ ڪري حقيقتون سامهون آڻي سگهن، مون تي ٿيل حملي کي 10 سال مڪمل ٿي ويا آهن، هن چيو ته 19 اپريل 2014ع تي مون کي 6 گوليون لڳيون، ان وقت تي وزيراعظم نوازشريف سپريم ڪورٽ جي چيف جسٽس انور ظهير جمالي، جسٽس اعجاز افضل ،جسٽس اقبال حميد خان تي مشتمل انڪوائري ڪميشن جوڙي، ڪميشن مون کي ٻه ڀيرا گهرايو،مون حلفيه بيان ڏنو، مون کي خبر پئي ته ڪميشن ۾ سنڌ پوليس،سنڌ رينجرز جا آفيسر،ڊي جي رينجرز ميجر جنرل بلال اڪبر،آءِ بي جا آفيسر پيش ٿيا پر منهنجو الزام ڊي جي آءِ ايس آءِ تي ليفٽيننٽ جنرل ظهير الاسلام تي هو،اهو پيش نه ٿيو، ججن مون کان ڪافي سوال ڪيا،انهن پڇيو ته توهان ڊي جي آءِ ايس آءِ جو نالو ڇو کنيو؟ مون کين ٻڌايو ته ان حملي کان اڳ منهنجي گاڏي هيٺيان بم رکيو ويو، مون کي ڌمڪي وارا پيغام موڪليا ويا،هن چيو ته قومي اسيمبلي پاران به ڪميشن بڻائڻ جو اعلان ڪيو ويو جنهن تي آءِ ايس آءِ جي ڪجهه آفيسرن مون سان رابطو ڪري چيو ته سوري سوري، اسان کان غلطي ٿي وئي، ڪاوڙ ۾ ڪجهه آفيسرن توهان کي پيغام موڪلي ڇڏيا، 2014ع ۾ فيبروري ۾ بلوچستان ۾ گم ٿيل ماڻهن جي مسئلي تي ماما قدير بلوچ ۽ سمي دين بلوچ جي اڳواڻي ۾ مارچ ڪڍيو هو،مون ان لانگ مارچ تي دي نيوز ۾ آرٽيڪل لکي قدير بلوچ کي ڀيٽا پيش ڪئي ۽ بعد ۾ ماما قدير بلوچ، سمي دين بلوچ ۽ ڪجهه بلوچ ٻارن کي جيو ٽي وي جي شو ۾ گهرايو هو،ان وقت جي ڊي جي آءِ ايس پي جنرل عاصم سليم باجوا اسلام آباد ۾ جيو جي آفيس پهچي مون کي چيو ته توهان انهن بلوچن سان شو نه ڪريو، مون هن کان معذرت ڪئي ته مان ته انهن کي دعوت تي گهرايو آهي ،بعد ۾ وري جنرل عاصم سليم باجوا مون سان ملي چيو ته هڪ ته جنرل مشرف جي آئين سان غداري واري معاملي کي نه اٿاريو ۽ ٻيو بلوچن جي اشو تي نه ڳالهايو، ٽيون توهان انٽيليجنس ايجنسين تي الزام لڳايو ٿا ته اهي ميڊيا سينسرشپ ڪن ٿيون انهن ڳالهين کان مڙي وڃو، هن چيو ته مون جنرل عاصم سليم کي چيو ته مشرف هاڻي آرمي چيف ناهي ۽ هڪ سياسي پارٽي جو سربراهه آهي، هن تي آئين سان غداري جو ڪيس هلي رهيو آهي، توهان هن لاءِ ڳالهائي پنهنجو حلف ٽوڙي رهيا آهيو، جنرل عاصم سليم جواب ڏنو ته اهي سڀ ڪتابي ڳالهيون آهن، مان ته سرڪاري طور پنهنجي ذميواري ادا ڪري رهيو آهيان، جيڪو مون کي چيو ويو آهي توهان کي ٻڌائي رهيو آهيان، ان کان پوءِ مون کي چيو ويو ته توهان کي سبق سيکاريو ويندو،جنهن تي مون جيو انتظاميا کي لکت ۾ ٻڌايو هو ته مون کي ڌمڪيون ملي رهيون آهن جيڪڏهن مون کي ڪجهه ٿيو ته آءِ ايس آءِ جو سربراهه جنرل ظهير الاسلام ۽ اسلام آباد ۾ سيڪٽر ڪمانڊر برگيڊيئر زاهد ،ٽي ٽي پي جو ترجمان احسان الله احسان ذميوار هوندا، هن چيو ته ان وقت جي گهرو وزير رحمان ملڪ ۽ ٻين پوليس آفيسرن مون کي ٻڌايو ته احسان الله احسان توهان کي جيڪي ڌمڪيون موڪلي ٿو هن جي چرپر اسلام آباد جي آسپاس آهي باقي توهان سمجهي وڃو،منهنجي جاچ آفيسر ساجد ڪياني کي به تبديل ڪيو ويو،مون کي خبر هئي ته احسان الله احسان ۽ ايجنسين ۾ سهڪار آهي،برگيڊيئر زاهد ڪميشن آڏو پيش ٿي منهنجي الزامن جي ترديد ڪئي، جنرل ظهير الاسلام گهرو وزارت ذريعي بيان ڏئي منهنجي الزامن کي ڪوڙو قرار ڏنو، سي سي ٽي وي فوٽيجز ۾ مون تي حملو ڪندڙ ٻه موٽرسائيڪل سوارن جي نشاندهي ٿي وئي هئي، انهن جو ڪو به پتو نه پيو، ٻن سالن کان پوءِ دي ايڪسپريس ٽربيون ۾ خبر هلي ته حامد مير جا آءِ ايس آءِ تي الزام ڪوڙا هئا، مون سپريم ڪورٽ سان رابطو ڪري چيو ته مان متاثر آهيان مون کي ته رپورٽ ڏيو، عدالت چيو ته اسان ته ڪا رپورٽ ناهي ڏني،صحافي مطيع الله جان ان ڪميشن ۾ بيان ڏنو هو، صحافتي تنظيمن پاران پڇاڻي باوجود عدالت ڪو جواب نه ڏنو، شهيد ارشد شريف مون سان رابطو ڪري چيو ته مون وٽ رپورٽ آهي پر ان تي صحيح ٿيل ناهي، اصل رپورٽ لاءِ شهيد صحافي اسلام آباد هاءِ ڪورٽ ۾ پٽيشن داخل ڪرائي،جسٽس محسن اختر ڪياني تي بي اعتمادي کان پوءِ جسٽس عامر فاروق جي عدالت ۾ اها پٽيشن لڳي، انهن ڏينهن ۾ مطيع الله جان تي حملو ٿي پيو، اسان جاچ شروع ڪئي،تڏهن هڪ پٽيشن تي اسلام آباد هاءِ ڪورٽ جي جسٽس محسن اختر ڪياني مون تي قتل ۽ اغوا جي ڪيس جو حڪم ڏئي ڇڏيو، ان ۾ دلچسپ ڳالهه اها هئي ته قتل 20210 ۾ اتر وزيرستان ۾ ٿيو، ڪجهه ماڻهن کي منهنجي خلاف استعمال ڪيو ويو هو، اسلام آباد جي رمنا ٿاڻي ۾ ”اهڙيون“ ايف آءِ آرز داخل ٿينديون آهن،مون تي الزام هنيو ويو ته خالد خواجا ۽ ڪرنل انعام کي مون اتروزيرستان موڪليو هو،تڏهن شهيد ارشد شريف تي به ايف آءِ آر داخل ٿي وئي،گهرو وزارت عدالت ۾ جواب داخل ڪرايو ته حامد مير تي حملي جي رپورٽ پبلڪ ۾ ناهي ڏيڻي، ان جو مطلب ته ميڊيا ۾ جيڪا رپورٽ ليڪ ٿي اها اصلي نه هئي،هن چيو ته سوال اهو ٿو پيدا ٿئي ته اسلام آباد جي ججن آءِ ايس آءِ جي ڪجهه آفيسرن جو حوالو ڏنو، ماتحت عدالت جي ججن کي سيڪٽر ڪمانڊر سان ملاقات کان انڪار تي او ايس ڊي بڻايو ويو، حاضر سروس جج الزام هيٺ آءِ ايس آءِ عملدارن خلاف جاچ ڪري سگهندا، انهن 6 ججن کي انصاف ملڻ گهرجي، 2014ع ۾ به ن ليگ جي حڪومت هئي اڄ به ن ليگ جي حڪومت آهي، مون تي ٿيل حملي جي رپورٽ منظرعام تي ٿيڻ گهرجي، اميد آهي ته مون تي ٿيل حملي جي رپورٽ سامهون اچي، ضروري ناهي ته اصل جوابدارن کي سزا ملي پر دنيا کي خبر پوڻ گهرجي ته مون تي ٿيل حملي ۽ ججن کي ملندڙ ڌمڪين جا ذميوار سامهون ته اچن،اهو چوڻ ته آسان ته ڊالر ڪمائڻ لاءِ صحافي فيڪ نيوز پکيڙين ٿا، 6 گوليون هڻڻ کانپوءِ به اسان تي ايف آءِ آرز،توهين رسالت جا الزام لڳايا وڃن ٿا، سوشل ميڊيا تي الزام آهن ته اهي عمرانڊوز جج آهن، اهي جج آهن جن ن ليگ کي به رليف ڏنو آهي پي ٽي آءِ کي به رليف ڏنو آهي،پاڪستان ۾ هاڻي نئين دور جي شروعات ٿيڻ گهرجي، مداخلت ڪندڙن کي سامهون آڻڻ گهرجي،قانون جي حڪمراني هوندي ته پاڪستان هلي سگهندو

ٽي ٽي پي ۽ داعش ۾ ڪو به فرق ناهي: پاڪستان

اسلام آباد (م ڊ ) پاڪستان عالمي ڳالهين ڪندڙن کي چيو آهي ته تحريڪ طالبان پاڪستان (ٽي ٽي پي) ۽ داعش ۾ ڪو به فرق /ڏسو صفحو 7 ڪالم 3
ناهي. خطي ۽ ٻيا ملڪ داعش کي هڪ غير معمولي خطري جي طور تي ڏسن ٿا جڏهن ته اهي ٽي ٽي پي کي پاڪستان جو مسئلو سمجهن ٿا. ان حوالي سان پاڪستان لاءِ ٽي ٽي پي خلاف گهربل عالمي حمايت حاصل ڪرڻ مشڪل ٿي پوي ٿو.ان سلسلي ۾، هڪ سفارتي ذريعن تصديق ڪئي ته هن کي تازو ئي پاڪستاني اختيارين پاران ٽي ٽي پي ۽ داعش جي وچ ۾ ممڪن رابطي بابت بريفنگ ڏني وئي هئي.پاڪستان عالمي برادري کي آگاهه ڪيو آهي ته ٽي ٽي پي ۽ داعش ٻئي هڪ آهن ۽ اهي گڏجي ڪم ڪري رهيا آهن،“ طالبان جي حڪومت خلاف بين الاقوامي حمايت حاصل ڪرڻ جي ڪوشش ۾ جاري پٺڀرائي واري سفارتڪاري کان واقف هڪ ذريعن جي تصديق ڪئي، تنهن ڪري ٻنهي جي وچ ۾ ڪو به فرق نه ڪيو وڃي. پاڪستان اميد ڪري ٿو ته عالمي برادري ٽي ٽي پي جي سرگرمين تي اکيون بند نه ڪندي. ٻئي طرف ذريعن موجب پاڪستان چاهي ٿو ته عالمي ملڪ ٽي ٽي پي جي خطري کي ائين ئي سمجهن جيئن داعش جي معاملي ۾ ڪندا آهن.پاڪستان عالمي برادري کي يقين ڏيارڻ جي ڪوشش ڪري رهيو آهي ته افغانستان هڪ ڀيرو ٻيهر دهشتگردن جو مرڪز بڻجي رهيو آهي.

امير مقام جي پٽ کي سينيٽ جي ٽڪيٽ ڏيڻ تي نواز ليگ ۾ اختلاف

هڪ ماڻهو کي سمورا عهدا ڏئي ٻين کي نظرانداز ڪرڻ ناانصافي آهي : اختيار ولي

غلط فيصلن سان پارٽي اڳواڻن ۾ محروميءَ جو احساس وڌي رهيو آهي

اسلام آباد (م ڊ) مسلم ليگ (ن) خيبرپختونخواه جي صدر ۽ وفاقي وزير امير مقام جي پٽ نياز محمد کي سينيٽ جي ٽڪيٽ ڏيڻ تي پارٽي ۾ /ڏسو صفحو 7 ڪالم 3
اختلاف پيدا ٿي ويا. ن ليگ خيبرپختونخواه جي ترجمان اختر ولي امير مقام جي پٽ کي سينيٽ جي ٽڪيٽ ڏيڻ تي سخت تنقيد ڪندي چيو آهي ته امير مقام جي پٽ نياز محمد کي سينيٽ جي ٽڪيٽ ڏيڻ پارٽي جو غلط فيصلو آهي، ن ليگ خيبرپختونخواه جي باقي پارٽين اڳواڻن کي نظرانداز ڪرڻ ناانصافي آهي، اهڙن فيصلن تي تنقيد ۽ ردعمل جائز ۽ فطري آهي. ان عمل سان پارٽي جا ٻيا اڳواڻ ۽ ڪارڪن محرومي جو شڪار ٿي رهيا آهن. هن چيو ته مرڪزي قيادت کي معاملي تي ڌيان ڏيڻ گهرجي. هن چيو ته هو هر پارٽي ڪارڪنن کي ٻڌائڻ چاهين ٿا ته سياست ڪرڻ کان پهرين سفارش جو بندوبست ڪيو وڃي.

پاڪ - ايران گيس پائيپ لائين جي ٻيهر سروي جو فيصلو

منصوبي جي اڳوڻي سروي ۽ ڊزائين ڏهاڪو سال پراڻي آهي: پاڪستان

گوادر کان ايراني سرحد تائين لائين وڇائي ويندي، سروي لاءِ ٽينڊر جاري

اسلام آباد (م ڊ) پاڪستان پاڪ -ايران گيس پائيپ لائين جي تعمير کان اڳ پائيپ لائين جي ٻيهر سروي ڪندو. پيٽروليم ڊويزن جي ذريعن موجب گوادر کان ايراني سرحد تائين 80 ڪلوميٽر پائيپ لائين وڇائي ويندي. انٽر اسٽيٽ /ڏسو صفحو 7 ڪالم 5
گيس سسٽم سروي جي جائزي لاءِ ٽينڊر جاري ڪري ڇڏيا آهن، سروي ۽ انجنيئرنگ ڊيزائن لاءِ صلاحڪارن جي ڀرتي ڪئي ويندي. پيٽروليم ڊويزن موجب منصوبي جي اڳوڻي سروي ۽ انجنيئرنگ ڊيزائن ڏهاڪو سال پراڻي آهي ۽ پاڪستان 18 ارب ڊالر جي ڏنڊ کان بچڻ لاءِ هر ممڪن قدم کڻي رهيو آهي.

ايم ڪيو ايم سڄي سنڌ ۾ رينجرز کي پوليس وارا اختيار ڏيڻ جو مطالبو ڪري ڇڏيو

رڳو ڪراچي ۾ رينجرز کي اختيار ڏيڻ سان امن امان قائم نه ٿيندو: فيصل سبزواري

سنڌ ۾ نئين آءِ جي مقرري بعد ڏوهارين ۾ خوشي جي لهر ڇانيل آهي: خواجا اظهار

ڪراچي (رپورٽر ) متحده قومي موومينٽ پاڪستان سڄي سنڌ ۾ رينجرز کي برابر اختيار ڏيڻ جو مطالبو ڪري ڇڏيو آهي. ڪراچي ۾ پريس /ڏسو صفحو 7 ڪالم 7
ڪانفرنس ڪندي ايم ڪيو ايم پاڪستان جي اڳواڻن چيو ته رينجرز کي رڳو ڪراچي ۾ اختيار ڏيڻ سان ڏوهن جو سلسلو بند نه ٿيندو، رينجرز کي سڄي صوبي ۾ برابر جا اختيار ڏنا وڃن ۽ پوليس مان ڪاري رڍن جو خاتمو ڪيو وڃي، ڇو ته ان کانسواءِ پوليس مان ڪاري رڍن جو خاتمو نه ٿيڻ گهرجي. جرم کي ختم نٿو ڪري سگهجي.سينيٽر فيصل سبزواري چيو ته سنڌ حڪومت چونڊن ۾ ڪاميابيءَ جي چڪر مان نڪري نه سگهي آهي،
ڪراچي ۾ اسٽريٽ ڪرائم جي واقعن ۾ عام شهري مارجي رهيا آهن ۽ ڪيترائي ڀيرا ڏوهاري پوليس جي صفن ۾ اچي ويندا آهن.هن چيو ته پوليس عيد ملهائڻ لاءِ نه آهي پر پوليس جو ڪم ڏوهاري عنصرن کي منهن ڏيڻ آهي، جيڪڏهن سنڌ حڪومت امن امان قائم ڪرڻ لاءِ پاڙيسري نظام نه ٺاهي ته پوءِ ايم ڪيو ايم ٺاهيندي. سنڌ جي گهرو وزير بابت فيصل سبزواري چيو ته ضياءَ لنجار کي گهرو وزير ٿيڻو آهي پر کيس پنهنجو رويو درست ڪرڻو پوندو. ايم ڪيو ايم اڳواڻ خواجا اظهار الحسن چيو آهي ته جڏهن نئون آءِ جي سنڌ لڳايو ويو ته ڏوهارين ۾ خوشي جي لهر ڇانئجي وئي، لڳي ٿو ته ڏوهارين کي لائسنس ملي ويو آهي. هن چيو ته سنڌ حڪومت وفاق کي بليڪ ميل ڪري پنهنجي پسند جو آءِ جي مقرر ڪيو آهي. پريس ڪانفرنس ۾ ايم ڪيو ايم پاڪستان جي اڳواڻن چيف جسٽس سنڌ هاءِ ڪورٽ کان مطالبو ڪيو ته ڪراچي ۾ امن امان جي خراب صورتحال جو نوٽيس وٺي وفاقي ۽ صوبائي حڪومتون به امن امان جي قيام لاءِ سنجيده قدم کڻن.

ايم ڪيو ايم پوليس کي تڪراري بڻائي ڏوهارين کي فائدو پهچائي پئي:ضياء الحسن لنجار

سنڌ پوليس بهترين ڪم ڪري رهي آهي، متحده وارن کي سياسي بيانن بدران ميدان ۾ اچڻ گهرجي

پارٽي جي اعليٰ قيادت جي ڪوشش آهي ته صوبي مان ڏوهارين جو خاتمو ڪيو وڃي: صوبائي گهرو وزير

ڪراچي (رپورٽ : حفيظ ڦلپوٽو ) سنڌ جي گهرو وزير ضياءُ الحسن لنجار ايم ڪيو ايم جي پريس ڪانفرنس تي رد عمل ظاهر ڪندي چيو آهي /ڏسو صفحو 7 ڪالم 8
ته ايم ڪيو ايم پوليس کي تڪراري بڻائي ڏوهارين کي فائدو پهچائي رهي آهي، پارٽي جي اعليٰ قيادت جي ڪوشش آهي ته صوبي مان ڏوهارين جو خاتمو ڪيو وڃي،
ل
ڳي ٿو ته خواجه اظهار الحسن شهباز شريف جو ترجمان بڻجي ويو آهي، ٻڌايو وڃي ته عوام جو ڏک ۽ احساس هاڻي ڪيڏانهن وڃي رهيو آهي هو ۽ سندن پارٽي حڪومتي بينچن تي ويٺي آهي، اوهان هر حڪومت جو حصو آهيو، ان وقت اوهان ستي پيئندا آهيو ڇا ان وقت اهو درد ۽ احساس ڪنهن هنڌ غرق ٿي ويندو آهي يا ڪنهن ڍير هيٺان دفن ٿي ويندو آهي، جيڪڏهن اوهان ۾ اخلاقي جرئت آهي ته پوءِ سياسي بيانن بدران ميدان ۾ اچو ۽ صوبائي حڪومت سان گڏ ويھي عوام جي سور تڪليف جي ڳالهھ ڪريو، سنڌ پوليس هن وقت بهترين ڪم ڪري رهي آهي، نگران حڪومت جي دور ۾ مسئلا هئا پر سنڌ حڪومت جي مثبت ۽ عوام دوست پاليسي جي ڪري پوليس ۾ بتدريج بهتري اچي رهي آهي، امن امان جي صورتحال به پوليس جي ڪنٽرول هيٺ آهيم عوام جا مسئلا ۽ مشڪلاتون حل ٿي رهيون آهن ۽ ان حوالي سان پوليس بهترين حڪمت عملي تحت اڳتي وڌي رهي آهي، ڪراچي کان ڪشمور تائين ڏوهاري عنصرن جو جلد خاتمو ڪيو ويندو، آءِ جي سنڌ سمورن علائقن ۾ امن امان جي حوالي سان سرگرم آهي، هينئر به اهي سنڌ جي ڪچي علائقن ۾ آهن. ضياءُ الحسن لنجار چيو ته عوام پريشان ٿيڻ بدران پنهنجي ماضي کي ياد ڪيو، ان وقت به اهي ئي ماڻهو انتهائي خوف ۽ دهشت ۾ زندگي گذارڻ تي مجبور آهن، اهو ياد رکو. هي مفاهمتي پاليسي جو دور آهي ۽ سڀني کي گڏجي اڳتي وڌڻو آهي، هي دور سياسي دڪاندارن جو دور ناهي، پر حقيقي نوڪرن جو دور آهي، خواجه اظهار الحسن کي طنزيه انداز ۾ مخاطب ٿيندي چيو ته ڇا اوهان جا پاڙيسري ۽ رهواسي اوهان کان خوش آهن؟ سنڌ حڪومت عوام جي حقيقي مددگار ۽ خير خواھ آهي.

خواجا اظهار کي سٺي ساک جي آءِ جي مقرري تي ڏک ڇو پهتو آهي:ناصر شاهه

ڪراچي ( م ڊ ) صوبائي وزير سيد ناصر حسين شاهه چيو آهي ته امن امان جي بحالي هر صورت ۾ سنڌ حڪومت جي پهرين ترجيح /ڏسو صفحو 7 ڪالم 7
آهي.ڪراچي مان جاري ڪيل بيان ۾ ناصر حسين شاهه چيو ته خواجه اظهار کي سٺي ساک جي آءِ جي مقرري تي ايترو ڏک ڇو پهتو آهي،
هن چيو ته سنڌ جي وڏي وزير سيد مراد علي شاهه امن امان جي بحالي لاءِ آءِ جي ۽ ايڊيشنل آءِ جي کي هدايتون ڏنيون آهن.
صوبائي وزير وڌيڪ چيو ته سنڌ حڪومت جي پهرين ترجيح امن امان کي هر صورت ۾ بحال ڪرڻ آهي، ڪراچي ۾ پوليس ۽ رينجرز ٽارگيٽيڊ آپريشن ۽ اسٽريٽ ڪرائم خلاف ڪارروائي ڪري رهي آهي. هن چيو ته خواجا اظهار اطمينان ۾ رهن سنڌ حڪومت صوبي ۾ امن امان جي صورتحال کي بهتر ڪندي. ناصر شاهه چيو ته خواجا اظهار اهو به چيو ته ن ليگ کي بليڪ ميل ڪري آءِ جي مقرر ڪرايو ويو آهي، هن چيو ته ان بيان مان لڳي تو خواجا اظهار ن ليگ جو ترجمان آهي، امن امان تي ڳالهه ٻولهه صرف سياسي آهي.

ڪراچي ۾ اي وي سي سي ۽ سي پي ايل سي جي ڪارروائي، 2 مغوي آزاد

ڪراچي (رپورٽر ) اي وي سي سي پوليس ۽ سي پي ايل سي پوليس ڳجهي اطلاع تي ڳجهي اطلاع تي ڳجهي اطلاع تي ڪارروائي ڪندي 4 ڄڻن سميت 5 اغواڪارن کي /ڏسو صفحو 7 ڪالم 6
گرفتار ڪري ورتو، سندن قبضي مان 2 يرغمالين کي باحفاظت بازياب ڪرايو ويو. آچر جي صبح اينٽي وائلنٽ ڪرائم سيل پوليس ۽ سٽيزن پوليس رابطا ڪميٽي ڳجهي اطلاع تي ڪارروائي ڪندي 4 زخمين سميت 5 اغوا ڪارن کي گرفتار ڪري ورتو، جڏهن ته 2 مغوين کي سندن قبضي مان باحفاظت آزاد ڪرايو ويو، ايس ايس پي اي وي سي سي ظفر صديق ڇانگا موجب گرفتار ٿيل ڏوهارين سرگوڌا پنجاب جي حد بهادر آباد مان 2 شهرين کي اٽلي موڪلڻ جي خاطري تي اغوا ڪيو هو، اغوا ڪندڙن يرغمالين جي آزاديءَ لاءِ 2 ڪروڙ رپيا ڀنگ طلب ڪيو هو، هن چيو ته اي وي سي سي ۽ سي پي ايل سي نظر واري علائقي ۾ ٽيڪنيڪل بنيادن تي ڪارروائي ڪئي، اغوا ڪندڙن پوليس تي فائرنگ شروع ڪري ڏني، جوابي فائرنگ ۾ 4 زخمين سميت 5 مغوين کي گرفتار ڪيو ويو، جن جي قبضي مان 3 پستول، هڪ رائفل ۽ هڪ موٽرسائيڪل هٿ ڪئي وئي. آپريشن دوران ٻن يرغمالين کي باحفاظت بازياب ڪرايو ويو، زخمين کي اسپتال منتقل ڪيو ويو.

رتوديرو: صنعان قريشي جسقم قيادت سان گڏ شهيد بشير قريشي جي مزار تي حاضري ڀريندي

شهيد بشير خان قريشي کي ڀيٽا پيش

قاسم آباد واقعو، نينگر محمود جا قاتل گرفتار نه ٿيا، وارثن کي ڌمڪيون

واقعي بعد جوابدارن جي ڀائرن ۽ سندن چاچي پاران لاش لڪائڻ جي ڪوشش جو بھ انڪشاف

ايس ايس پي حيدرآباد پاران جوڙيل جاچ ڪميٽي يا قاسم آباد ٿاڻي مقتول جي وارثن سان ڪو به رابطو نه ڪيو

جوابدارن جو چاچو رياض مگسي، ارشاد مگسي ۽ ڪمدار لطف مگسي ڌمڪيون ڏين پيا، مايوس آهيون: وارث

حيدرآباد (رپورٽر) قاسم آباد فيز ون واري علائقي جي ھڪ بنگلي ۾ قتل ڪيل معصوم نينگر محمود ملاح جا قاتل 4 ڏينھن گذرڻ باوجود گرفتار نھ ٿي سگھيا، پوليس جي جاچ ۾ ڪا اڳڀرائي نھ ٿي سگھي آھي، /ڏسو صفحو 7 ڪالم 7
مقتول نينگر جي وارثن واقعي بعد جوابدار ڀائرن ۽ سندس چاچي پاران نينگر جو لاش لڪائڻ جي ڪوشش جو بھ انڪشاف ڪيو آھي، جڏھن تھ جوابدارن جو بااثر چاچو، مائٽ ۽ ڪمدار مقتول نينگر جي وارثن کي ڪيس تان ھٿ کڻڻ جي لاءِ ڌمڪيون ڏيڻ لڳا آھن، ايس ايس پي حيدرآباد امجد شيخ پاران جوڙيل جاچ ڪميٽي يا قاسم آباد ٿاڻي مقتول نينگر جي وارثن سان ڪنھن بھ قسم جو رابطو نھ ڪيو آھي، جنھن جي ڪري مقتول نينگر جا وارث پوليس جي ڪارڪردگي کان مايوس ٿي ويا آھن. قاسم آباد ٿاڻي جي حد قاسم آباد فيز ون جي ھڪ بنگلي ۾ جوابدارن حسن مگسي ۽ حسين مگسي پاران بنگلي تي ڪم ڪرڻ جي لاءِ آندل حيدرآباد تعلقي ٻھراڙي جي ڳوٺ الھبچايو ميربحر جي رھواسي نينگر 15 ورھين جي محمود ملاح کي پنھنجي ھڪ دوست منتظر شاھھ سان گڏ قتل ڪرڻ واري واقعي کي 4 ڏينھن گذري ويا آھن،
پر پوليس اڃا تائين ڪيس ۾ گھربل جوابدارن کي گرفتار نھ ڪري سگھي آھي، پوليس جي جوڙيل جي آئي ٽي وارثن سان رابطو ڪري ڪيس جي جاچ کي اڳتي وڌائڻ جي لاءِ ڪو تحرڪ نھ ورتو آھي، جنھن جي ڪري مقتول نينگر جا وارث پوليس جي ڪارڪردگي مان مايوس ٿي ويا آھن، جوابدارن ۽ انھن کي بچائيندڙن خلاف ڪا بھ ڪارروائي نھ ٿيڻ ڪري وارثن کي ڪيس تان ھٿ کڻڻ جون ڌمڪيون ملي رھيون آھن، وارثن جو چوڻ آھي تھ جوابدارن جو چاچو رياض مگسي، ارشاد مگسي ۽ ڪمدار لطف مگسي اسان کي ڌمڪيون ڏئي رھيا آھن، جنھن ڪري اسان عدم تحفظ جو شڪار ٿي ويا آھيون، 4 ڏينھن گذرڻ باوجود جوابدار گرفتار نھ ٿيڻ پوليس جي ناڪامي آھي، جڏھن تھ قتل جي ھن ڪيس جا نوان رخ پڻ سامھون اچي رھيا آھن، وارثن اھو انڪشاف ڪيو آھي تھ جوابدارن ۽ سندس چاچي رياض مگسي پاران نينگر محمود ملاح جو لاش گم ڪرڻ جي ڪوشش پڻ ڪئي وئي، پر ھو ان ۾ ڪامياب نھ ويا، جنھن کانپوءِ ھنن ڌمڪيون ڏيڻ سان گڏ جوابدار پيش ڪرڻ ۽ پوليس جي ڪارروائي شروع ڪرائڻ جا واعدا ڪيا.

آئون ڪنھن بھ صورت ۾ پٽ جي ڪيس تان ھٿ نھ کڻنديس: امڙ

هنن لاش ڏئي اهو چيو ته ڪنهن سان به ڳالهه ڪندا ته توهان سان سٺو نه ٿيندو:مڊم ملاح

جوابدارن جو چاچو رياض مگسي تڏي تي آيو ۽ تعزيت بدران هن اسان کي گهٽ وڌ ڳالهايو

ڳوٺ الهبچايو ميربحر لاءِ ٺهيل پرائمري اسڪول به بند، رياض مگسي جي ڍورن جو واڙو بڻيل

اسان کي پئسا ۽ زمينون نھ گھرجن، پٽ جي قاتلن کي ڦاھي جي سزا اچڻ گھرجي : دانهون

ايم ڪيو ايم جو بيانيو اهلڪارن جو حوصلو پست ڪرڻ جي ڪوشش آهي:شرجيل ميمڻ

سنڌ حڪومت کي بدامني نگران حڪومت کان ورثي ۾ ملي آهي

عوام جو تحفظ پهرين ترجيح آهي، امن بحال ڪرڻ لاءِ سڀني سان گڏجي ڪم ڪنداسين

ڪراچي (رپورٽر )سينئر صوبائي وزير شرجيل ميمڻ چيو آهي ته ايم ڪيو ايم جو بيانيو پوليس جوانن جو مورال ڊائون ڪرڻ جي ڪوشش آهي. ايم /ڏسو صفحو 7 ڪالم 6
ڪيو ايم اڳواڻن جي پريس ڪانفرنس تي ردعمل ڏيندي شرجيل ميمڻ چيو ته سنڌ حڪومت کي بدامني نگران حڪومت کان ورثي ۾ ملي، فورسز کي تڪراري بڻائڻ سان امن بگاڙيندڙن کي فائدو ٿيو آهي. هن چيو ته سياسي اڳواڻن کي قانون جي حڪمراني کي ڪمزور ڪرڻ کان پاسو ڪرڻ گهرجي، عوام جو تحفظ پهرين ترجيح آهي، امن امان لاءِ سڀني اسٽيڪ هولڊرن، قانون لاڳو ڪندڙ ادارن سان گڏجي ڪم ڪنداسين. سندس چوڻ هو ته بنا ڪنهن تعميري راءِ جي تنقيد مجموعي سلامتي، استحڪام لاءِ نقصانڪار ٿي سگهي ٿي.

ڪراچي ۾ هفتي دوران 34 پوليس مقابلا، 5 ڏوهاري مارجي ويا

ڪراچي (رپورٽر ) گذريل هفتي ڪراچي پوليس اسٽريٽ ڪرائم جي خاتمي لاءِ ڀرپور ڪارروائي ڪئي. ڪراچي پوليس شهر جي /ڏسو صفحو 7 ڪالم 7
مختلف هنڌن تي 34 مقابلن دوران ڏوھاري عنصرن سان مقابلي دوران 05 اسٽريٽ ڪرمنل جوابدار مارجي ويا، جڏهن ته 32 زخمي ڦورن سميت 42 جوابدارن کي گرفتار ڪري ورتو.
گرفتار جوابدارن وٽان 43 مختلف قسمن جا غير قانوني هٿيار ۽ 18 موٽر سائيڪلون هٿ ڪيون ويون. هٿ آيل هٿيار فرانزڪ لاءِ موڪليا ويا، پوليس گذريل هفتي ڪراچي جي ايسٽ، ويسٽ ۽ سائوٿ زونن ۾ ڪارروايون ڪري 977 شڪي ماڻهن کي گرفتار ڪيو، پوليس پاران منشيات خلاف هلندڙ مهم دوران مختلف علائقن مان 72 ڪلو 294 گرام چرس، هيروئن، آئس ڪرسٽل ۽ لکين رپين جون 04 بوتلون شراب هٿ ڪيون ويون، گرفتار اسٽريٽ ڪرمنلز وٽان شهرين کان ڦر ۽ ٻين وارداتن ۾ استعمال ٿيندڙ 136 کان وڌيڪ مختلف قسمن جا غير قانوني هٿيار ۽ بارود هٿ ڪيو ويو، ڪراچي پوليس مختلف علائقن ۾ ڪارروايون ڪري 60 چوري ٿيل موٽرسائيڪلون ۽ 04 گاڏيون هٿ ڪري تحويل ۾ وٺي ڇڏيون. ڪراچي پوليس پاران ڏوهن جي خاتمي، امن امان جي بحالي ۽ عوام جي تحفظ لاءِ ڪيل ڪارروايون جاري رهنديون.

ڪي پي ۾ دهشتگردن جو راڄ، ٽن مهينن دوران 49 پوليس اهلڪار شهيد

عيد جي ٽئين ڏينهن تي ورسي جو قومي جلسو ڪرڻ جو اعلان

شهيد جي قرباني ۽ لازوال جدوجهد سنڌ لاءِ حوصلو ۽ مشعل راھ آهي:صنعان قريشي

رتوديرو(پ ر)شهيد بشير خان قريشي جي 12 ورسي جي موقعي تي، جسقم چيئرمين صنعان خان قريشي مرڪزي قيادت، امجد خان مهيسر، /ڏسو صفحو 7 ڪالم 6
ديدار شام ،ڏاڏو اطهر سومرو، اشرف ڪلهوڙو، ضلعي چيف آرگنائيزر عزيز الرحمان شيخ، ڊاڪٽر نياز ڪالاڻي ۽ جسقم جي سوين ڪارڪنن سان گڏ شهيد وڏي جي مزار تي حاضري ڀري گلن جي چادر چاڙهي قومي سلام پيش ڪيو ويو، جڏهن ته شهيد جي مزار تي ايندڙ ڪارڪن ۽ صحافين کي روزو افطار پڻ ڪرايو ويو، ان موقعي تي صنعان خان قريشي چيو ته شهيد بشير خان قريشي سائين جي ايم جو سپاهي ۽ سنڌ جو عاشق هو، هو رات ڏينهن جدوجهد جي پنڌ ۾ رهيو، هن کي سنڌ ڪڏهن به وساري نٿي سگهي، اڄ به هر ڏک ۽ تڪليف ۾ سنڌ شهيد کي ياد ڪري ٿي، شهيد جي قرباني ۽ لازوال جدوجهد سنڌ لاءِ حوصلو ۽ مشعل راھ آهي، هن چيو ته سنڌ جو وجود خطري ۾ آهي، روز سازشون ٿي رهيون آهن، سنڌ جو وجود بچائڻ لاءِ تنهن ڪري سائين جي ايم سيد جي فڪر ۽ شهيد بشير خان قريشي جي اختيار ڪيل جدوجهد جي رستي تي هلي سنڌ جو وجود بچائڻ لاءِ، سنڌ جا وسيلا بچائڻ لاءِ بدامني، منشيات خلاف مسلسل تحريڪ هلائڻ جي ضرورت آهي، هن چيو ته 27 رمضان شريف ۽ عيدالفطر جو ويجهو هجڻ سبب شهيد جو قومي جلسو عيدالفطر جي ٽئين ڏينهن تي رکيو آهي، جنهن ۾ شهيد جا هزارين عاشق، شهيد جا دوست ساٿي شريڪ ٿيندا، جنهن قومي جلسي جي سڄي سنڌي قوم دعوت ٿو ڏيان، امجد خان مهيسر، ديدار شام ،ڏاڏو اطهر سومرو چيو ته شهيد سنڌ جو وڏو هو، جنهن کي صدين تائين سنڌ ياد ڪندي رهندي، جڏهن ته شهيد جي مزار تي حاضري وقت شبير شر، يعقوب عارباڻي، اياز ڪورائي ،مختيار پنهور، اصغر ڪورائي سميت سوين ماڻهو موجود هئا.

پي ٽي آءِ وارا منهنجي خاموشي کي ڪمزوري نه سمجهن: علي زيدي

عمران خان جي چوڻ کان بنا ڪنهن به اڳواڻ اسٽيبلشمينٽ سان ملاقات نه ڪئي

پي ٽي آءِ اندر ڪجهه مفاد پرست سازشين حسد جو ڪوڙو داستان ٺاهيو آهي

اسلام آباد ( م ڊ ) اڳوڻي وفاقي وزير علي زيدي پي ٽي آءِ اڳواڻن کي خبردار ڪندي چيو آهي ته منهنجي خاموشي کي ڪمزوري نه سمجهيو /ڏسو صفحو 7 ڪالم 7
وڃي.پنهنجي هڪ بيان ۾ هن چيو ته پي ٽي آءِ جي باني عمران خان جي اجازت کانسواءِ اسٽيبلشمينٽ جي ڪنهن به عهديدار سان ملاقات ناهي ڪئي،
هر سطح تي ڳالهيون ٿينديون آهن، هر مسئلي جو حل ڳالهين ذريعي ٿيندو آهي.علي زيدي چيو ته پي ٽي آءِ اندر ڪجهه مفاد پرست سازشين حسد جو ڪوڙو داستان ٺاهي ڇڏيو.ٻئي طرف تحريڪ انصاف جي اڳواڻ راجا اظهر علي زيدي کي جواب ڏيندي چيو ته کيس خبر آهي ته ڪير هلي رهيو آهي جنهن جو تالو آهي، علي زيدي عمران خان جي مرضي کانسواءِ طاقتور حلقن سان رابطي ۾ هو.هن چيو ته 9 مئي کانپوءِ باني پي ٽي آءِ پنهنجي موجودگي ۾ علي زيدي جي ميمبرشپ ختم ڪئي، علي زيدي جي اڳوڻي وزارت جي موٽي فائيل پي ٽي آءِ جي باني وٽ آهي.

حيدرآباد: ڳوٺ الھبچايو ميربحر جي لاءِ ٺھيل پرائمري اسڪول بھ بند آھي، نھ اتي استاد مقرر ٿيل آھي ۽ نھ ئي ڪو عملو موجود آھي. مقتول نينگر محمود ملاح جي وارثن جو چوڻ آھي تھ اسڪول کي بھ رياض مگسي /ڏسو صفحو 7 ڪالم 6
پنھنجن ڍورن جو واڙو بڻائي ڇڏيو آھي، ڪير به هنن بااثرن کان پڇڻ وارو ناهي.

جوابدارن اسان کي چيو ته ڪجهه به ٿيو ته توهان جو خير ناهي: مقتول جو سئوٽ

حيدرآباد: مقتول نينگر محمود ملاح جي امڙ مڊم ملاح عوامي آواز سان ڳالھائيندي چيو آھي تھ جوابدارن حسن، حسين ۽ منتظر شاھھ /ڏسو صفحو 7 ڪالم 8
منھنجي پٽ کي قتل ڪرڻ بعد سندس لاش کي گم ڪرڻ جي ڪوشش ڪئي، پر لاش گم نھ ڪري سگھيا، ھنن منھنجي پٽ جو لاش سندس چاچي پير بخش ملاح اھو چئي ڏنو تھ ماٺ ڪري وڃي لاش کي دفنائي ڇڏيو، ڪنھن سان بھ ڪا ڳالھھ ڪندا تھ سٺو نھ ٿيندو. ھن چيو تھ اسان کي ڌمڪايو پيو وڃي، جوابدارن جو چاچو رياض مگسي، سندس ڪمدار لطف مگسي ۽ ارشاد مگسي ڌمڪيون ڏئي رھيو آھي تھ ڪيس تان ھٿ کڻو ۽ چپ ڪري ويھي رھو، جوابدار حسن ۽ حسيب مگسي جي چاچي رياض مگسي جو ڪمدار لطف مگسي تڏي تي آيو، پر ھن تعزيت ڪرڻ بجاءِ اسان کي گھٽ وڌ ڳالھائيندي ڪيس تان ھٿ کڻڻ جي لاءِ دٻاءُ وڌو. ھن چيو تھ آئون ڪنھن بھ صورت ۾ پٽ جي ڪيس تان ھٿ نھ کڻنديس، جوابدارن کي گرفتار ڪيو وڃي، پوليس جوابدارن جي مٽن مائٽن کي گرفتار ڪري تھ اھي پاڻ ئي جوابدارن جي گرفتاري پيش ڪرائيندا. ھن چيو تھ منھنجي پٽ محمود کي جوابدار حسن ۽ حسين مگسي گذريل ھفتي جي اربع جي ڏينھن زوري ڳوٺ مان کنڀي کڻي ويا، پٽ وڃڻ کان انڪار ڪري وڃي کٽن جي ھيٺيان لڪو ھو، پر جوابدار کيس گھيلي کڻي ويا ۽ قاسم آباد ۾ خميس جي رات پنھنجي دوست منتظر شاھھ سان گڏ زبردستي جنسي ڏاڍائي جي ڪوشش ڪئي، مزاحمت ڪرڻ تي پٽ کي گولي ھڻي قتل ڪيو ويو، منھنجو پٽ وڏيرن جي بنگلي تي ڪم نھ ڪندو ھو. ھن چيو تھ جوابدارن حسن مگسي ۽ حسين مگسي پٽ کي چيو ھو تھ ھلي اسان جي بنگلي تي مزدوري ڪر، پٽ کي بنگلي تي کڻي وڃڻ کانپوءِ کيس ماني بھ نھ ڏني وئي. ھن چيو تھ اسان ڪنھن بھ صورت ۾ جوابدارن سان ٺاھھ نھ ڪنداسين، اسان کي پئسا ۽ زمينون نھ گھرجن، پٽ جي قاتلن کي ڦاھي جي سزا اچڻ گھرجي.

جوابدار ٻن ٽن ڏينهن لاءِ نينگر کي وٺي ويا ۽ قتل ڪري ڇڏيو: اطهر ملاح

حيدرآباد: جوابدارن حسين مگسي ۽ حسن مگسي وارن جي بنگلي تي ڪم ڪندڙ مقتول نينگر محمود ملاح جي سئوٽ ۽ واقعي جي شاھد /ڏسو صفحو 7 ڪالم 8
اطھر ملاح جو چوڻ ھو تھ حسن ۽ حسين مگسي ٻئي ڀائر ڳوٺ ۾ پنھنجي اوطاق تي آيا ۽ منھنجي مامي کي چيو تھ ھي ڇوڪرو اسان کي ڪجھھ ڏينھن جي لاءِ ڏيو تھ ھلي اسان جي بنگلي تي ڪم ڪري، مامي کين چيو تھ ھي اتي مستقل نوڪري نھ ڪندو، باقي ٻن ڏينھن جي لاءِ توھان ڀلي کيس وٺي وڃو، نينگر محمود ملاح انھن سان گڏ وڃڻ جي لاءِ تيار نھ ٿيو ۽ ھو اوطاق واري پاسي کان ڀڄي اچي ڳوٺ پھتو، پر حسين ۽ حسن مگسي سندس جان نھ ڇڏي ۽ گاڏي ڪاھي اچي ڳوٺ ۾ پھتا، جتان کيس زبردستي گاڏي ۾ کڻي ھليا ويا، آئون بھ بنگلي تي ڪم جي لاءِ پھتس جتي محمود ڪم ڪار ڪيو پئي، رات جي وقت حسين مگسي، حسن مگسي ۽ سندن دوست منتظر شاھھ ڪمري ۾ گڏ ويٺا ھئا، اھي ٽئي ڄڻا اڪثر شراب بھ پيئندا ھئا .
۽ اسپيڪرن جي وڏي آواز ۾ سندن ڪمري ۾ راڳ بھ ھلندو ھو، ان رات منھنجي طبيعت خراب ھئي، آئون ٻاھر ئي کٽ تي ستل ھوس، حسن مگسي، حسين مگسي ۽ منتظر شاھھ نينگر محمود ملاح کي پنھنجي ڪمري سڏيو، ان دوران ڪمري ۾ ميوزڪ ھلي رھي ھئي ۽ ساڍي 11 وڳي ڌاري مون فائر جو آواز ٻڌو، ان ئي وقت مونکي اتي موجود بنگلي جي ھڪ ٻئي ملازم شاھد ملاح اچي اٿاريو تھ ننڍڙي محمود کي گولي لڳي آھي، مون ڪمري ۾ وڃي ڏٺو تھ حسين مگسي جي ھٿ ۾ پسٽل ھو، حسن مگسي اتي موجود ھو

بدين: انا انڙ جي قاتلن جي گرفتاري لاءِ احتجاج ڪيو پيو وڃي

پشاور ( م ڊ ) خيبرپختونخواهه ۾ دهشتگردي وري عروج تي پهچي وئي آهي، خيبرپختونخواهه ۾ 3 مهينن دوران دهشتگردي جا 130 واقعا رپورٽ ٿيا آهن.خيبرپختونخواهه ۾ امن امان جي صورتحال ڏينهون ڏينهن خراب ٿيندي پئي وڃي، صوبي ۾ دهشتگردي جا سڀ کان وڌيڪ /ڏسو صفحو 7 ڪالم 7
واقعا ڊيرا اسماعيل خان ۾ رپورٽ ٿيا آهن.پشاور سميت خيبرپختونخواهه ۾ دهشتگردي هڪ ڀيرو ٻيهر عروج تي آهي. گذريل 3 مهينن دوران دهشتگردي جا 131 واقعا ٿي چڪا آهن.صوبي ۾ ڊي آءِ خان ۾ سڀ کان وڌيڪ 25، باجوڙ ۽ ڏکڻ وزيرستان ۾ 6، 6 دهشتگردي جا واقعا ٿيا،
جڏهن ته لڪي مروت ۾ 11، خيبر 10 ڪرڪ ۽ مردان ۾ 3، 3 واقعا ٿيا. رپورٽ موجب هلندڙ سال پوليس تي 59 حملا ٿيا، جن ۾ 49 پوليس اهلڪار شهيد ۽ 68 زخمي ٿيا. مختلف ڪاررواين ۾ 5 انتهائي گهربل دهشتگرد گرفتار جڏهن ته 3 مارجي ويا.حڪومت جو چوڻ آهي ته پوليس کي مضبوط ڪرڻ لاءِ سمورا قدم کنيا پيا وڃن. صوبي جي مختلف ضلعن ۾ ڪاررواين دوران 2 جيڪٽس ۽ 76 ڪلو بارودي مواد هٿ ڪيو ويو، جڏهن ته دهشتگردي جا 22 ڪيس داخل ڪيا ويا. ڏکڻ ضلعن، اتر ۽ ڏکڻ وزيرستان ۾ پوليس دهشتگردي کي منهن ڏئي رهي آهي، صوبائي حڪومت ضم ٿيل ضلعن ۾ پوليس کي گاڏيون ۽ ٻيو جديد سامان فراهم ڪرڻ لاءِ 7 ارب رپيا ڏيڻ جو اعلان ڪيو آهي.

بدين ۾ انا انڙ جي قاتلن جي گرفتاري لاءِ قومي عوامي تحريڪ ۽ سنڌياڻي تحريڪ جو احتجاج

سانول گوپانگ، شازيه احمداڻي ۽ ٻين جي اڳواڻي ۾ قاضيه واهه موري کان ايوان صحافت تائين احتجاج ڪيو ويو

انا انڙ کي بيدردي سان قتل ڪيو ويو، معاملي کي لڪائڻ جي ڪوشش ڪئي وئي، سنڌ مقتل گاهه بڻيل آهي

آءِ جي سنڌ ۽ چيف جسٽس سنڌ هاءِ ڪورٽ معاملي جو نوٽيس وٺن ۽ اعليٰ سطحي جاچ ڪميٽي جوڙي وڃي: اڳواڻ

وزيراعظم جي روضه رسول صلعم تي حاضري، ملڪي سلامتي لاءِ دعائون

شهباز شريف روضه رسول صه تي حاضري ڀري ملڪي خوشحالي لاءِ دعائون گهريون

وزيراعظم سعودي عرب جي دوري دوران شهزادي محمد بن سلمان سان به ملاقات ڪندو

جدا ( م ڊ ) وزيراعظم شهباز شريف جون روضه رسول ﷺ تي حاضري، ملڪي سلامتي لاءِ خصوصي دعائون گهريو ، وزيراعظم شهباز شريف روضه /ڏسو صفحو 7 ڪالم 7
رسول صه تي حاضري ڏني. وزيراعظم شهباز شريف عمري جي سعادت حاصل ڪرڻ لاءِ سعودي عرب ويل آهي. جتي هن روضه رسول صه تي حاضري ڏيندي ملڪ ۽ قوم جي ترقي، خوشحالي جي لاءِ خصوصي دعائون گهريون .
۽ هن فلسطين ۽ والاريل ڪشمير جي مظلوم مسلمانن جي حق ۾ به دعا ڪئي.پنجاب جي وزيراعليٰ مريم نواز به روضه رسول صه تي حاضري ڏني. روضه رسول صه تي سلام پڙهيو ۽ ملڪ جي ترقي، خوشحالي جي لاءِ دعائون گهريون. هوڏانهن سعودي ولي عهد شهزادو محمد بن سلمان آخري عشري جي عبادت ۾ شرڪت جي لاءِ مڪي شريف پهتو. وزيراعظم شهباز شريف سعودي عرب جي دوري دوران شهزادي محمد بن سلمان سان ملاقات به ڪندو. وزيراعظم شهباز شريف مسجد نبوي ﷺ ۾ عشاءَ جي نماز ۽ نفل جي ادائيگي ڪئي جڏهن ته روضه رسول ﷺ تي حاضري جي سعادت به حاصل ڪئي. ياد رهي ته وزيراعظم جو عهدو سنڀالڻ کان پوءِ وزيراعظم شهباز شريف جو اهو پهريون پرڏيهي ملڪ جو دورو آهي.

بدين (رپورٽ: رازق ڏنو کوسو) قومي عوامي تحريڪ ۽ سنڌياڻي تحريڪ پاران انا انڙن جي قاتلن جي گرفتاري لاءِ قومي عوامي تحريڪ جي مرڪزي اڳواڻ سانول گوپانگ، /ڏسو صفحو 7 ڪالم 8
سنڌياڻي تحريڪ ضلعي بدين صدر شازيه احمداڻي، ريشمه سانول، بختاور جمالي، ماروي عابده سمون، بچل احمداڻي، رشيد گوپانگ، زين شاهه، اسلم ملاح، ستار ملاح، وليداد گوپانگ ۽ ٻين جي اڳواڻي ۾ قاضيه واهه جي موري کان ايوان صحافت بدين تائين احتجاجي مظاهريو ڪيو ويو، احتجاجي مظاهري کي خطاب ڪندي سانول گوپانگ چيو ته انا انڙ کي وڏي بيرحمي سان قتل ڪرڻ کان پوءِ ماٺ ميٺ ۾ معاملي کي لڪائڻ جي ڪوشش ڪئي وئي ۽ پوليس حد جو جواز ڄاڻائي معاملي کي رفا دفا ڪري ڇڏيو، هاڻ پوليس جلد کان قاتل گرفتار ڪري سگهي ٿي، سنڌياڻي تحريڪ ضلعي بدين جي صدر شازيه احمداڻي چيو ته سنڌ هن وقت مقتل گاهه بڻجي چڪي آهي روز ڪو لاش ملي ٿو، ريشمه سانول ڳالهائيندي چيو ته آءِ جي سنڌ ۽ چيف جسٽس سنڌ هاءِ ڪورٽ معاملي جو نوٽيس وٺن ۽ اعليٰ سطحي جاچ ڪميٽي جوڙي وڃي جيڪا سڀني پاسن کان جاچ ڪري ۽ انا انڙ جي قاتلن کي قانون جي پڪڙ ۾ آڻي ان جي خون سان انصاف ڪيو وڃي، بچل احمداڻي چيو ته سنڌ ۾ عورت انتھائي ظلم ۽ جبر جو شڪار آھي اغوا ڪيون وڃن ٿيون، قتل ۽ تشدد جا واقعا ٿين ٿا پر ذميوارن کي ڪا به سزا نٿي ملي، رشيد گوپانگ عابده سمون اسلم ملاح ۽ ٻين چيو ته انا انڙ جي قتل تي سڄي سنڌ سوڳوار آهي، سڄي سنڌ ان جي وارث آهي، اڳواڻن چيو ته قتل ڪيس ۾ ڪا به لاپرواهي ڪئي وئي ته احتجاج جو دائرو سڄي سنڌ تائين وڌايو ويندو.

وفاق پاران چيف سيڪريٽري جي مقرري ۾ دير زيادتي آهي: بئريسٽر سيف

پنجاب ۾ ڪڻڪ جو امدادي اگهه گهٽ ملڻ خلاف احتجاج جو اعلان

هاري عيد کانپوءِ ڪڻڪ جي گهٽ امدادي اگهه تي احتجاجي مظاهرا ڪندا:هاري اتحاد

لاهور(م ڊ ) هاري اتحاد جي چيئرمين چوڌري خالد حسين /ڏسو صفحو 7 ڪالم 7
چيو آهي ته سڄي پنجاب جا هاري عيد کانپوءِ ڪڻڪ جي گهٽ امدادي قيمت تي سخت احتجاج ڪندا.پنهنجي بيان ۾ چوڌري خالد حسين چيو ته حڪومت ڪڻڪ جو امدادي اگهه 3900 رپيا في مڻ مقرر ڪيو آهي،
جيڪو تمام گهٽ آهي، گذريل سال به ڪڻڪ جو امدادي اگهه 4000 رپيا هو. چيئرمين ڪسان اتحاد چيو ته هارين کان کاڌن، يوريا، ڊي اي پي، بجلي ۽ ڊيزل سميت سمورين شين جا ٻيڻا اگهه وصول ڪيا ويا آهن، زرعي اثاثا به ٻيڻ کان وڌي ويا آهن، مهانگائي جي تناسب سان اگهه مقرر ڪرڻ بدران حڪومت گذريل سال جيترو اگهه مقرر ڪيو آهي. چيئرمين کسان اتحاد خالد حسين باٿ چيو آهي ته پنجاب جي وڏي وزير مريم نواز دعوائون ڪيون پر بدقسمتي سان هوءَ پنهنجي پهرين دعويٰ ۾ ناڪام وئي آهي، هن هاري دشمن ۽ ظالماڻي پاليسي اختيار ڪئي آهي، خالد حسين باٿ کي گهرجي ته ڪڻڪ جو امدادي اگهه في مڻ 5000 رپيا ڪرڻ جو اعلان ڪري. هن وڌيڪ چيو ته سنڌ حڪومت ڪڻڪ جو امدادي اگهه 4600 رپيا مقرر ڪيو آهي پر پنجاب جي هارين سان ظلم ڇو ڪيو پيو وڃي، عيد الفطر کانپوءِ سڄي پنجاب جا هاري سخت احتجاج ڪندا.

پشاور ( م ڊ ) خيبرپختونخواهه جي اطلاعات واري صلاحڪار بئريسٽر محمد علي سيف چيو آهي ته چيف سيڪريٽري جي مقرري تي وفاق کي پنهنجي ذميواري جو احساس /ڏسو صفحو 7 ڪالم 8
ڪرڻ گهرجي، وڏي وزير جو حق آهي ته هو پنهنجي پسند جي ٽيم جوڙي.
چيف سيڪريٽري جي مقرري واري معاملي تي ردعمل ڏيندي بئريسٽر سيف الله چيو ته پنجاب، سنڌ ۽ بلوچستان کي پنهنجي پسند جا چيف سيڪريٽري ڏنا ويا آهن ته پوءِ خيبرپختونخواهه کي ڇو نه ڏنو پيو وڃي؟ ، هن چيو ته خيبرپختونخواهه جو هاڻوڪو چيف سيڪريٽري سٺو ۽ قابل بيوروڪريٽ آهي، اسان جو ڪو به ذاتي اختلاف ناهي پر خيبرپختونخواهه ۾ اسان جي حڪومت آهي، آفيسر به پنهنجي مرضي کي مسلط ڪرڻ چاهين ٿا.ڊاڪٽر سيف چيو ته اسان کي انهن آفيسرن ذريعي خيبرپختونخواهه ۾ حڪومت هلائڻي آهي. وڏي وزير وزيراعظم سان ملاقات ۾ چيف سيڪريٽري جي مقرري تي به ڳالهه ٻولهه ڪئي هئي پر ان باوجود معاملي کي سياسي تڪرار بڻايو پيو وڃي. هن چيو ته چيف سيڪريٽري جي مقرري ۾ دير ڪري وفاق اسان سان زيادتي ڪري رهيو آهي،
وفاق خيبرپختونخواهه سان اعليٰ حڪمت عملي اختيار ڪئي آهي. بئريسٽر سيف جو چوڻ هو ته هو وفاق کان ٻاهر نه پر پنهنجي ملڪ مان بيوروڪريٽ طلب ڪري رهيا آهن.

ڪراچي ۾ مڪمل سروي ۽ مالڪي نه ٿيڻ ڪري قديم عمارتن تي قبضا

رنڇوڙ لائين، مٺو ۽ کارو در، ٽاور، شو مارڪيٽ، گارڊن، ڪينٽ اسٽيشن، پراڻي ڪلفٽن ،ڪياماڙي، لياري، سولجر بازار،نمائش ۾ تاريخي عمارتون

1940جي هڪ عمارت ”چيٽو مل شيورم “ کي مسمار ڪري اتي هڪ نجي مالڪ هوٽل ٺاهڻ لڳو،سنڌ حڪومت ڪوبه نوٽيس نه ورتو

اڄ به هندن ۽ پارسين جي ملڪيتن تي قبضا ٿي رهيا آهن،ڪراچي شهر اجڙي ويو: قاضي آصف

ڪراچي: قديم عمارت ”چيٽومل شيورم“ ڊاهي هوٽل ٺاهيو پيو وڃي

ڪراچي( ذوالفقار راڄپر ) سنڌ جي گاديءَ واري شهر ڪراچي ۾ پاڪستان ٺهڻ کان اڳ موجود قديم عمارتن جي مڪمل سروي ۽ سنڌ ثقافت کاتي جي قديم عمارتن جي تحفظ واري اداري پاران مڪمل سروي نه هئڻ ڪري رنڇوڙ لائين، مٺو ۽ کارو در، ٽاور، شو مارڪيٽ، گارڊن، صدر ٽائون جي ڪينٽ اسٽيشن، فريئر هال جي چوديواري ۽ عمارت جي اندر ۽ ٻاهر جي خراب حالت، بوهري بازار، لڪي اسٽار، ملير 15، ملير مندر ، پراڻي ڪلفٽن ،ڪياماڙي، لياري، لي مارڪيٽ، سولجر بازار،نمائش سميت پراڻي ڪراچي ۾ موجود قديم عمارتن جي مڪمل سروي نه هئڻ ۽ انهن کي قديم عمارتن طور ظاهر نه هئڻ ڪري ڪيتريون ئي عمارتون، بنگلا پرائيويٽ ۽ سرڪاري فورسز جي قبضي هيٺ اچي ويا آهن،جن تاريخي ادراڪ ۽ قديم عمارتن جي اهميت نه هئڻ ڪري انهن جي اصلي صورت بگاڙي ڇڏي آهي، جن جا مثال بندر روڊ تي ريڊيو پاڪستان ( لوڪل حڪومت ) جي عمارت، مٺا رام هاسٽل، ملير مندر وغيره سان اتي سالن کان ويٺلن جو اختيار ڪيل خراب سلوڪ ۽ بي حرمتي آهي. تازو صدر ٽائون ۾ ڪينٽ اسٽيشن روڊ تي 1940 جي هڪ عمارت ”چيٽو مل شيورم “ کي مسمار ڪري اتي هڪ نجي مالڪ هوٽل ٺاهي رهيو آهي،جنهن جو قديم عمارتن جي تحفظ جي سنڌ حڪومت ۽ نجي ادارن ڪوبه نوٽيس نه ورتو آهي.ان حوالي /ڏسو صفحو 7 ڪالم 6
سان ڪراچي پريس ڪلب جي ميمبر، نجي ٽي وي چينل جي رپورٽر، ليکڪ ۽ قديم عمارتن سان لڳاءُ رکندڙ صحافي قاضي آصف روزاني عوامي سان ڳالهائيندي چيو ته ثقافت کاتي کي اڃان وڌيڪ قديم عمارتن جي تحفظ لاءِ هڪ ٽاسڪ فورس ٺاهڻ گهرجي، ڪراچي شهر جو هڪ وڏو الميو اهوآهي ته پاڪستان ٺهڻ بعد انگريزن جي وڃڻ بعد هتان جي مقامي سنڌي آبادي کي زبردستي ڀارت موڪليو ويو، ان بعد باقي بچيل يهودي، پارسي آبادي به آهستي آهستي ڪراچي شهر ڇڏي ويا، جن جا هاڻي يادگار بچيا آهن، جن ۽ انگريز سرڪارهن شهر ۾ قديم خوبصورت عمارتون جوڙايون، اڄ به پارسين جي بنگلن ۽ ملڪيتن تي سرڪاري ۽ نجي سطح تي قبضا ٿي رهيا آهن، ملڪ جي ٻين صوبن کان آيل آبادي جي لشڪرن هن شهر کي فتح ٿيل علائقو سمجهي مسمار ڪيو آهي. پاڪستان ٺهڻ سان جتي سڄي سنڌ جو نقصان ٿيو آهي اتي ڪراچي شهر به اجڙي ويو آهي. سنڌ جي ثقافت کاتي کي صدر ٽائون کان وٺي ملير تائين نئين سر قديم عمارتن جي ٻيهر سروي ڪرائڻ گهرجي. ٻي طرف روزني عوامي آواز طرفان سنڌ جي ثقافت واري وزير ذوالفقار علي شاهه سان رابطي ڪرڻ جي ڪوشش ڪئي وئي ته ان پنهنجو فون ڪٽي ڇڏيو.

علي زيدي پي ٽي آءِ جي فارمولي تي پورو نٿو لهي: وليد اقبال

جن اڳواڻن کي زبردستي پارٽي ڇڏرائي وئي انهن جي واپسي تي غور ٿيندو

گرينڊ الائنس ٺهي ويو آهي،پرامن احتجاج بلوچستان ۽ ڪي پي مان شروع ٿيندو

حيدرآباد: مقتول نينگر محمود ملاح جي سئوٽ سھڻي ملاح الزام ھڻندي چيو تھ نينگر محمود ملاح کي قتل ڪرڻ بعد سندس لاش لڪائڻ جي ڪوشش واري عمل ۾ جوابدارن حسن مگسي، حسين مگسي ۽ /ڏسو صفحو 7 ڪالم 6
منتظر شاھھ سان گڏ رياض مگسي ۽ ارشاد مگسي بھ شامل ھو، پر ھو لاش لڪائي نھ سگھيا، جنھن کانپوءِ جوابدارن جو چاچو رياض مگسي ۽ ارشاد مگسي رات جو اسان جي ڳوٺ آيو ۽ منھنجي چاچي پير بخش کي پاڻ سان گڏ وٺي ويا ۽ کيس چيو تھ لاش خاموشي سان دفنائي ڇڏيو، توھان سان وھنوار ڪنداسين، ايف آئي آر چوندا اھا بھ ڪٽرائينداسين ۽ جوابدارن کي بھ پيش ڪنداسين، جنھن کانپوءِ نينگر محمود ملاح جو لاش ڳوٺ پھتو، پر صبح جو 10 وڳي تائين رياض مگسي ۽ ارشاد مگسي اسان وٽ نھ آيا ۽ اسان واپس لاش کڻائي حيدرآباد پھتاسين، لاش جو پوسٽ مارٽم ڪرائي ايف آئي آر داخل ڪرائي، جڏھن تھ جوبدارن جو چاچو رياض مگسي ٻئي ڏينھن تي پنھنجي ڪمدار لطف مگسي سان گڏ آيو، جنھن اسان سان ڏک ونڊڻ بجاءِ ڌمڪيون ڏنيون ۽ چيو تھ توھان ڪجھھ بھ ڪريو، پر اسان کي ڪجھھ بھ ٿيندو، توھان پنھنجو خير گھرو، ھاڻ اسان کي خدشو آھي تھ ھي جوابدار اسان کي جاني نقصان پھچائيندا. رياض مگسي اسان جي ڳوٺ جا رستا بند ڪندو آھي، زمين مان مال جو گاھھ بھ ڪرڻ ناھي ڏيندو ۽ اسان جا ماڻھو سندس زمين تي جيڪا مزدوري ڪندا آھن ان جو اجورو بھ ناھي ڏيندو.

55
44

حيدرآباد: مقتول نينگر محمود ملاح جو سئوٽ اطهر ملاح، سئوٽ سهڻي ملاح ۽ مقتول جي امڙ مڊم ملاح عوامي آواز سان ڳالهائي رهيا آهن

اسلام آباد ( م ڊ ) پاڪستان تحريڪ انصاف جي اڳواڻ وليد اقبال علي زيدي بابت ڳالهائيندي چيو ته هو پي ٽي آءِ جي باني عمران خان جي /ڏسو صفحو 7 ڪالم 7
فارمولي تي پورو نٿو لهي. وليد اقبال چيو ته باني پي ٽي آءِ چيو آهي ته جن کي پارٽي ڇڏڻ تي مجبور ڪيو ويو انهن جي واپسي تي غور ڪيو وڃي.
وليد اقبال چيو ته پريس ڪانفرنس مان جن ماڻهن کي زبردستي پارٽي ڇڏڻ جو چيو ويو، انهن کي ڏٺو ويندو، پر انهن کي واپس نه آڻينداسين جيڪي پريس ڪانفرنس کانپوءِ ٻي پارٽي ۾ ويا.پي ٽي آءِ اڳواڻ چيو ته علي زيدي ان وقت پي ٽي آءِ جي باني جي ڏنل فارمولي تي پورو نٿو لهي، علي زيدي آءِ پي پي ۾ ويو هو ۽ هو ان ڪيٽيگري ۾ نٿو اچي. وليد اقبال جو اهو به چوڻ هو ته ڪجهه ماڻهن کي پلاند چيو پيو وڃي.پي ٽي آءِ اڳواڻ چيو ته اسان جو گرينڊ الائنس ٺهي ويو آهي، پرامن احتجاج جو سلسلو بلوچستان ۽ ڪي پي ڪي مان شروع ٿيندو، ان معاملي ۾ مولانا فضل الرحمان به اسان جو آهي، 8 ۽ 9 فيبروري جو پرامن احتجاج ڦرلٽ خلاف هوندو. وليد اقبال چيو ته باني پي ٽي آءِ کي ڪنهن به قسم جي اين آر او جي ضرورت ناهي، پي ٽي آءِ جي باني خلاف سمورا ڪيس جعلي آهن.

اتر وزيرستان ۾ سيڪيورٽي فورسز جي فائرنگ ۾2 دهشتگرد مارجي ويا

فورسز ۽ دهشتگردن وچ ۾ فائرنگ دوران 2 دهشتگرد مارجي ويا:آءِ ايس پي آر

مارجي ويل دهشتگردن وٽان هٿيار ۽ بارودي مواد هٿ به ڪيو ويو آهي

اتروزيرستان ( م ڊ ) اتر وزيرستان ۾ سڪيورٽي فورسز سان فائرنگ جي ڏي وٺ ۾ 2 دهشتگرد مارجي ويا. پاڪ فوج جي عام لاڳاپن واري /ڏسو صفحو 7 ڪالم 7
شعبي (آءِ ايس پي آر) موجب اتر وزيرستان ۾ سڪيورٽي فورسز ۽ دهشتگردن وچ ۾ فائرنگ جي ڏي وٺ ٿي، جنهن ۾ 2 دهشتگرد مارجي ويا.
آءِ ايس پي آر جو چوڻ آهي ته مارجي ويل دهشتگردن وٽان هٿيار ۽ بارود هٿ ڪيو ويو آهي. آءِ ايس پي آر جو چوڻ آهي ته سڪيورٽي فورسز ملڪ مان دهشتگردي جي خاتمي لاءِ پرعزم آهن، دهشتگردن جي خاتمي لاءِ علائقي ۾ سرچ آپريشن جاري آهي.

ذڪا اشرف کنڊ برآمد ڪرڻ لاءِ نوان بهانا ڳولڻ لڳو

7لک ٽن کنڊ ٻاهر موڪلي پرڏيهي ناڻو ڪمائي سگهجي ٿو: ذڪا اشرف

لاهور (م ڊ) پاڪستان شوگر ملز ايسوسيئيشن جي اڳواڻ ذڪا اشرف چيو آهي ته گذريل سال جي 7 لک ٽن کنڊ اسٽاڪ ۾ آهي. /ڏسو صفحو 7 ڪالم 8
اضافي کنڊ پرڏيهه موڪلڻ سان حڪومت 2 ارب ڊالرن جو پرڏيهي ناڻو حاصل ڪري سگهي ٿي. لاهور ۾ ميڊيا سان ڳالهه ٻولهه ڪندي هن چيو ته کنڊ جي ايڪسپورٽ سبب اگهه نه وڌندا. گورنر بڻجڻ بابت ذڪا اشرف چيو ته گورنر شپ جون ڳالهيون ميڊيا ۾ ٻڌڻ ۾ آيون آهن، هن وقت تائين باضابطا آگاهه ناهي ڪيو ويو. پارٽي جيڪو فيصلو ڪندي اهو قبول هوندو.

آءِ ايم ايف کان پنندڙ سرڪار جون وزيراعظم آفيس جي ملازمن تي نوازشون

ڪفايت شعاري مهم کي پٺي، ناڻي واري وزير محمد اورنگزيب سخاوت جا در کولي ڇڏيا

بونس بئنڪن کان 23 سيڪڙو وياج تي قرض وٺي ڏيڻ جو فيصلو

اسلام آباد (م ڊ) ملڪ کي ڊفالٽ کان بچائڻ لاءِ آءِ ايم ايف ڏانهن نئين بيل آئوٽ پئڪيج جي درخواست کڻي واشنگٽن ويندڙ ناڻي /ڏسو صفحو 7 ڪالم 8
واري وفاقي وزير محمد اورنگزيب وزيراعظم آفيس ۾ ڪم ڪندڙ آفيسرن کي چار پگهارون بونس طور ڏيڻ جي منظوري ڏني آهي. اهڙو فيصلو حڪومتي سادگي جي دعوائن جي ابتڙ ۽ عوام جي زخمن تي لوڻ ٻرڻ برابر آهي،
جيڪي اڳ ۾ مهانگائي ۽ واڌو يوٽيلٽي بلن جو شڪار آهن. هڪ رپورٽ موجب هڪ مهينو اڳ واڳون سنڀاليندڙ سرڪار آفيسرن کي اهو بونس سرڪاري ڊيوٽي مڪمل ڪرڻ تي ڏنو آهي. رپورٽ موجب اهو بونس بئنڪن کان 23 سيڪڙو وياج تي قرض وٺي ادا ڪيو ويندو. واضح رهي ته گذريل هفتي ئي وزيراعظم چيو هو ته سندس آفيس ۾ چانهه جو هر ڪپ قرضي جي پئسن سان خريد ڪيو ويندو آهي، ان جي باوجود هن نه رڳو بونس ۾ چار پگهارون ڏيڻ جي تجويز منظور ڪئي پر ناڻي واري وزير کي به ان لاءِ راضي ڪيو. ياد رهي ته وزيراعظم آفيس جا آفيسر ۽ ملازم اڳ ئي عام سرڪاري ملازمن کان وڌيڪ پگهار کڻندا آهن.

بلوچستان ڪابينا عيدالفطر کان پوءِ حلف کڻندي: ترجمان

حلف برداري تقريب عيد کان پوءِ پهرين آفيس واري ڏينهن ٿيندي

ڪابينا جي جوڙجڪ واري فارمولي تي اتحادين ۾ اتفاق ٿي ويو آهي

ڪوئيٽا ( م ڊ ) بلوچستان جي ڪابينا عيدالفطر کان فوري پوءِ حلف کڻندي. بلوچستان حڪومت جي ترجمان شاهد رند موجب حلف /ڏسو صفحو 7 ڪالم 7
برداري تقريب عيد کان پوءِ پهرين آفيس واري ڏينهن ٿيندي. ڪابينا جي جوڙجڪ واري فارمولي تي اتحادين ۾ اتفاق ٿي ويو آهي.
بلوچستان حڪومت جي ترجمان جو چوڻ آهي ته حلف برداري جي تقريب ڪجهه ڏينهن اڳ ٿيڻي هئي، وڏي وزير کي پنهنجي ڀاءُ جي ميڊيڪل چيڪ اپ لاءِ فوري طور پرڏيهه وڃڻو پيو ، عيد جي موڪلن سبب بلوچستان جي صوبائي ڪابينا عيد کانپوءِ جوڙي ويندي.

ڪراچي۾ سي ٽي ڊي اهلڪارن طرفان شهري جي اغوا جو ٻيو واقعو

سي ٽي ڊي اهلڪار عاطف اسلم کي گلشن اقبال مان کنڀي ويا، 2 لک ڦريا

ڪراچي ( رپورٽر ) سي ٽي ڊي پاران ڪاري رڍن جي اغوا جو هڪ ٻيو واقعو سامهون آيو آهي. تفصيل موجب سي ٽي ڊي هڪ ٻئي شهري عاطف /ڏسو صفحو 7 ڪالم 7
اسلم کي 30 مارچ تي گلشن اقبال ۾ چانهه جي هوٽل مان اغوا ڪري محمود آباد کڻي وئي ۽ اي ٽي ايم مان 2 لک روڪ رقم ڪڍي 3 لک ڏيڻ جو واعدو ڪري فرار ٿي ويا،
رپورٽ موجب عاطف اسلم پاران آءِ جي سنڌ ۽ ڊي آءِ جي ايسٽ کي درخواست ڏني وئي آهي ته هو شاگرد ويزا لاءِ ڪم ڪري ٿو، 30 مارچ تي سادا ڪپڙا پهريل اهلڪار کيس هوٽل مان سندس ڪار سميت يونيورسٽي روڊ مان پوليس موبائل ۾ گاڏي سميت انهن کي پاڻ سان وٺي ويا. عاطف جو چوڻ هو ته نامعلوم هنڌ تي 4 ڪلاڪن تائين تشدد ڪيو ويو، ڇڏڻ لاءِ 15 لک رپيا طلب ڪيا ويا ۽ ڪار ٽريڪر انڪشاف ڪيو ته مون کي سي ٽي ڊي سول لائن کڻي ويا.درخواستگذار چيو ته اهلڪارن اي ٽي ايم مان 2 لک ڪڍيا ۽ سهيل نالي شخص شهري کي فون ڪري باقي 3 لک رپيا وصول ڪرڻ لاءِ سھيل نالي شخص کي فون ڪئي ۽ ڌمڪيون ڏنيون متاثر شهري عاطف اسلم پاران پوليس جي اعليٰ عملدارن کي درخواست ۽ سموري معلومات فراهم ڪئي وئي آهي.

دادو ويجهو ڪچي ۾ هٿياربندن نوجوان کي قتل ڪري ڇڏيو، 3 ڄڻا گرفتار

ڳوٺ احمد خان ڏاوڇ ۾ هٿياربندن زرعي زمين تي سُتل هاري زاهد حسين ڏاوڇ کي بيدردي سان قتل ڪيو

نوجوان جي قتل واقعي جو اطلاع پوليس کي ڏنو ويو، کوجي ڪتن جي مدد سان پيرا کنيا ويا، شڪي ماڻهو گرفتار

اسان سان ظلم ٿيو آهي، منهجي پٽ جي قاتلن کي فوري طور گرفتار ڪري اسان سان انصاف ڪيو وڃي: والد

دادو (رپورٽ: غوث جهتيال) دادو ويجهو ڪچي جي علائقي ۾ پوليس اسٽيشن اسماعيل جا ڀاڻ جي حد ۾ ڳوٺ احمد خان ڏاوڇ جو رهواسي مقامي هاري زاهد حسين ڏاوڇ اڻڄاتل هٿياربندن جي فائرنگ ۾ قتل ٿي ويو، پنھنجي /ڏسو صفحو 7 ڪالم 7
مامي عرض محمد ڏاوڇ جي زرعي زمين ۾ لڳل سولر پلانٽ ٽيوب ويل تي زاهد حسين ڏاوڇ ستل هو ته کيس اڻڄاتل هٿياربندن فائرنگ ڪري کيس قتل ڪري ڇڏيو، پوليس کي اطلاع ڏنو ويو، کوجي ڪتن جي مدد سان پوليس ڪجهه شڪي ماڻهن کي گرفتار ڪري ورتو، مقتول 35 سالا شادي شده نوجوان زاھد حسين جيڪو رٽائرڊ اسسٽنٽ سب انسپيڪٽر خادم حسين ڏاوڇ جو فرزند ٻڌايو پيو وڃي،
مقتول جو لاش ڊي ايڇ ڪيو اسپتال دادو آندو ويو پوسٽ مارٽم بعد لاش وارثن حوالي ڪيو ويو، مقتول نوجوان جو لاش گھر پھچڻ تي ڪھرام مچي ويو، ٻڌايو پيو وڃي ته پوليس پاران فريد جتوئي، منظور جتوئي ۽ رشيد جتوئي کي گرفتاري بعد پڇا ڳاڇا شروع ڪري ڇڏي، ڪيس داخل نه ٿي سگهيو.

ڪراچي جي ڪورنگي ۾ روڊ تان رڪشا هٽائڻ تان اهلڪارن تي حملو

ڪراچي ۾ اسڪول بيگز ۾ هٿيار اسمگل ڪرڻ جي ڪوشش ناڪام

ڪراچي (رپورٽر ) ڪراچي جي ڪورنگي ويٽا چورنگي وٽ روڊ تان رڪشا هٽائڻ پوليس کي مهانگو پئجي ويو ، ڊرائيورن اهلڪارن تي حملو ڪري ڏنو, ڪورنگي ويٽا چورنگي وٽ پوليس رڪشا هٽائي رهي هئي /ڏسو صفحو 7 ڪالم 7
ته ڊرائيورن ڪاوڙ ۾ اچي پوليس اهلڪارن تي حملو ڪري ڏنو . رڪشا ڊرائيورن جي تشدد سبب 4 اهلڪار زخمي ٿي پيا.
تشدد ۾ زخمي ٿيل پوليس اهلڪارن جي حوالي سان پوليس جو چوڻ آهي ته کين اسپتال منتقل ڪيو ويو آهي. پوليس جو چوڻ آهي ته ڪورنگي انڊسٽريل ايريا ۾ مقرر اهلڪار کي اندروني زخم آيا آهن . پوليس اهلڪارن مٿان حملو ۽ تشدد ڪندڙن خلاف ڪيس داخل ڪيو ويندو.

ڪي پي ڪي پوليس جي هڪ حاضر سروس ڪانسٽيبل کي گرفتار ڪيو ويو

جوابدار ظهرالدين جي اسڪول بيگ مان هٿيار هٿ ڪيا ويا: انچارج سي ٽي ڊي

ڪراچي (رپورٽر) سي ٽي ڊي انٽيليجنس ونگ اسڪول بيگز ۾ هٿيار اسمگل ڪرڻ جي ڪوشش ناڪام بڻائي ڇڏي. سي ٽي ڊي جي /ڏسو صفحو 7 ڪالم 8
انٽيليجنس ونگ ڪي ايم سي اسپورٽس ڪيمپ ڪامپليڪس وٽ ڪارروائي ڪندي اسڪول بيگز ۾ هٿيارن جي اسمگلنگ جي ڪوشش ناڪام بڻائي ڇڏي، ڪارروائي دوران ڪي پي ڪي پوليس جي هڪ حاضر سروس ڪانسٽيبل کي گرفتار ڪري ورتو. انچارج سي ٽي ڊي راجا عمر خطاب موجب جوابدار ظهرالدين جي اسڪول بيگ مان هٿيار هٿ ڪيا ويا آهن، گرفتار جوابدار جو تعلق بين الصوبائي اسلحه اسمگلنگ گروپ سان آهي، جوابدارن جو تعلق بين الصوبائي اسمگلنگ گروپ سان آهي.
راجا عمر خطاب چيو ته دانيال اسلحه ڊيلرز قدير، صدام ۽ نديم اينڊ سنز جو مکيه آپريٽو آهي، گرفتار جوابدار اظهر الدين جي قبضي مان ڪي پي ڪي پوليس ڪارڊ به هٿ ڪيو ويو آهي، جوابدار اڳ به ڪراچي ۾ هٿيار فراهم ڪري چڪو آهي، سي ٽي ڊي انچارج ٻڌايو ته آءِ جي سنڌ پاران آرمز اسمگلنگ اينڊ مانيٽرنگ ڊيسڪ ٺاهي وئي، سي ٽي ڊي جو اسپيشل ڊيسڪ مڪمل مانيٽرنگ ڪري رهيو آهي، ڪي پي ڪي مان 3 اسلحو ڊيلرز هن وقت تائين وڏي تعداد ۾ هٿيار ڪراچي موڪليا آهن، ٻن جوابدارن کي اڳ ئي گرفتار ڪيو ويو آهي. ايف سي جا اڪثر رٽائرڊ يا برطرف اهلڪار هٿيارن جي اسمگلنگ ۾ ملوث آهن. سي ٽي ڊي انچارج راجا عمر خطاب موجب شهري آرڊر آن لائن بک ڪندا آهن، دانيال منشي ڊيليوري ڪندو آهي، دانيال في پستول سفري ڀاڙو ۽ معاوضو ادا ڪندو آهي، کيس سي ٽي ڊي منتقل ڪري وڌيڪ جاچ ڪئي پئي وڃي.

خضدار ۾ بم ڌماڪو، 2 ڄڻا مارجي ويا، 3 زخمي

ڪراچي ۾ پوليس ۽ شهرين هٿان تشدد بعد 7 ڦورو سوگها

عمر فاروق چوڪ تي موٽرسائيڪل ۾ نصب بم جو ڌماڪو

ڪراچي (رپورٽر ) ڪراچي پوليس ۽ عوام جي تشدد ۾ 7 ڦورو زخمي حالت ۾ گرفتار ھٿيار ۽ ٻيو سامان پوليس ھٿ ڪري ورتو، بلديا ٽائون جي علائقي رشيد آباد نيشل فوڊ ڪمپني ڀرسان پوليس مقابلي ۾ 4 /ڏسو صفحو 7 ڪالم 7
ڦورو شبير ولد حفيظ، وحيد الله ولد مسلم خان، حضرت علي ولد شير افضل ۽ عنايت رحمان ولد دائود شاھ کي پوليس زخمي حالت ۾ گرفتار ڪري طبي امداد لاءِ اسپتال منتقل ڪيو،
پاڪ ڪالوني ٿاڻي جي پوليس موجب ميوا شاھ حسيني باغ جي ڀرسان پوليس مقابلي ۾ جوابدار ارسلان عرف اسو کي زخمي حالت ۾ گرفتار ڪري پستول ھٿ ڪري ورتو. شاھ لطيف ٽائون سيڪٽر 21 A ڪپ شپ ھوٽل جي ڀرسان عوام جي تشدد ۽ فائرنگ ۾ 2 ڦورو مجاھد ۽ اسد ولد محمد علي کي زخمي ٿي پيا.

زخمي اسپتال داخل، فورسز جو ڪڙو، وڏي وزير پاران رپورٽ طلب

خضدار(رپورٽ:يار محمد بروهي) خضدار جي ڪاروباري مرڪز عمر فاروق چوڪ تي بم ڌماڪي ۾ 2 ڄڻا مارجي ويا، 3 زخمي ٿي پيا، واضح رهي ته عمر فاروق چوڪ جي ايريا ۾ اڪثر شاپنگ سينٽر سميت اهم /ڏسو صفحو 7 ڪالم 8
ڪاروباري مرڪز آهن، عيد جي موقعي تي عورتن ۽ ٻارن جو هجوم خريداري لاءِ عمر فاروق چوڪ جو رخ ڪندو آهي، شروعاتي جاچ مان معلوم ٿيو آهي ته ڌماڪو موٽرسائيڪل ريموٽ ڪنٽرول بم ذريعي ڪيو ويو، جاچ مطابق ويجهو بيٺل پوليس جي گاڏي هدف هئي، ڌماڪي کانپوءِ پوليس ۽ فورسز علائقي کي ڪڙو چاڙهي ڇڏيو جڏهن ته بلوچستان جي وڏي وزير سرفراز بگٽي واقعي جو نوٽيس وٺي رپورٽ طلب ڪري ورتي

مسافرن کان وڌيڪ ڀاڙا وصول ڪندڙ ٽرانسپورٽرن خلاف ڪارروايون جاري

ڪراچي ۾ روڊ حادثي ۾ هڪ شهري فوت، فائرنگ واقعن ۾ 4 زخمي

شرجيل ميمڻ جي هدايت تي انتظاميا 1012 گاڏين جي چيڪنگ ڪئي

مسافرن کان واڌو ڀاڙي طور اوڳاڙيل 22 لک 85 هزار رپيا واپس ڪرايا ويا

ڪراچي( رپورٽر ) ڪراچي جي مختلف علائقن ۾ روڊ حادثي ۾ ھڪ شھري فوت ۽ فائرنگ ۾ 4 ڄڻا زخمي ٿي پيا. ڊيفنس فيز 5 خيابان محافظ ڀرسان اڻڄاتل گاڏي جي ٽڪر ۾ موٽرسائيڪل 32 سالن جو نوجوان فوت /ڏسو صفحو 7 ڪالم 7
ٿي ويو. ماڊل ڪالوني جي علائقي ٽيلفون ايڪسچينج ڀرسان جھيڙي دوران ڏنڊا هڻي محمد اقبال ولد محمد رياض زخمي ٿيو،
گلشن معمار موڙ جي ڀرسان ڦر مذاحمت تي فائرنگ جي نتيجي ۾ سونو خان ولد دين محمد زخمي ٿيو. اقبال مارڪيٽ ٿاڻي جي پوليس مطابق اورنگي ٽائون سيڪٽر ساڍا يارنهن رئيس امروٽي پي ايس او پمپ ڀرسان سيڪورٽي گارڊ جي اتفاقي گولي لڳڻ سان 2 ماڻھو شھباز ولد اسلم ۽ فيصل ولد شوڪت زخمي ٿي پيا ۽ پوليس سيڪورٽي گارڊ کي حراست ۾ وٺي جاچ شروع ڪري ڏني.

ڪراچي (رپورٽر) سينيئر وزير شرجيل انعام ميمڻ جي هدايتن تي ٽرانسپورٽ ۽ ماس ٽرانزٽ ڊپارٽمينٽ پاران ٽريفڪ پوليس، ضلعي پوليس، /ڏسو صفحو 7 ڪالم 7
موٽر وي پوليس جي سهڪار سان روڊ ٽرانسپورٽ اٿارٽي جي آفيسرن پاران اضافي ڀاڙن خلاف مهم جي سلسلي ۾ ڪارروايون جاري آهن. گذريل ڏينھن سيڪريٽري پي ٽي اي، آر ٽي اي، ڊي آر ٽي اي ۽ ٻين فيلڊ آفيسرن انٽر سٽي ۽ بين الصوبائي مسافر گاڏين جي چيڪنگ ڪئي.مهم دوران 1012 گاڏين جي چيڪنگ ڪئي وئي، مسافرن کان واڌو ڀاڙي طور اوڳاڙيل 22 لک 85 هزار رپيا اضافي رقم موقعي تي ئي مسافرن کي واپس ڪرائي وئي .
۽ اضافي ڀاڙو وصول ڪندڙ ٽرانسپورٽرن کي 7 لک 32 هزار رپيا ڏنڊ لاڳو ڪيو ويو.سنڌ جي سينيئر وزير ۽ ٽرانسپورٽ ۽ ماس ٽرانزٽ واري صوبائي وزير شرجيل انعام ميمڻ چيو آهي ته مسافرن کي رليف فراهم ڪرڻ ۽ منصفاڻي ڀاڙن جي وصولي کي يقيني بڻائڻ حڪومت جي پھرين اوليت آهي، مهم جو مقصد مسافرن کي درپيش مشڪلاتن جو خاتمو آهي.هن چيو ته مسافرن جي مجبوري جو فائدو وٺڻ جي ڪوشش ڪندڙن خلاف سخت قدم کنيا ويندا، مسافرن سان ناانصافي ڪندڙن کي بخش نه ڪيو ويندو. شرجيل انعام ميمڻ چيو ته ٽرانسپورٽرن کي اخلاقي معيار برقرار رکڻ گهرجي ۽ مسافرن جي آرامده ۽ محفوظ سفر کي وڌيڪ ترجيح ڏيڻ گهرجي.

حيدرآباد ۾ مل جو بند ٿيل گٽر صاف ڪرڻ دوران ساهه ٻوساٽجڻ سبب 2 پورهيت فوت

مشتاق چوڪ ڀرسان قائم دال مل جا گٽر صاف ڪندي عامر مسيح ۽ 35 ورهين جو عزمي مسيح فوت

لڳي ٿو ته گٽر ۾ گئس ڀرجڻ سبب ساهه ٻوساٽجڻ سبب ٻنهي پورهيتن جو موت واقع ٿيو آهي: ڊاڪٽر

ٻئي فوتي پاڪستاني چوڪ ٻڪرا پڙي واري علائقي جا رھواسي هئا، لاش گهر پهچڻ تي ڪهرام مچي ويو

حيدرآباد (رپورٽر) حيدرآباد ۾ هڪ دال مل جو بند ٿيل گٽر صاف ڪرڻ ساهه ٻوساٽجڻ جي ڪري 2 پورهيت فوت ٿي ويا، سائيٽ ايريا جي مشتاق چوڪ لڳ قائم ٿيل هڪ دال مل جا گٽر صاف ڪندي ساهه ٻوساٽجڻ سبب /ڏسو صفحو 7 ڪالم 7
2 پورهيت 30 ورهين جو عامر مسيح پٽ جونسن ۽ 35 ورهين جو عزمي مسيح پٽ روبن فوت ٿي ويو، واقعي جي اطلاع تي ريسڪيو 1122 ۽ سائيٽ پوليس پهچي لاش ڪڍرائي وارثن سان گڏ کڻائي اسپتال منتقل ڪرايا جتي ڊاڪٽرن سندن فوت جي تصديق ڪئي، ڊاڪٽرن جو چوڻ هو ته لڳي ٿو ته گٽر ۾ گئس ڀرجڻ سبب سندن ساهه ٻوساٽجڻ سبب ٻنهي پورهيتن جو موت واقع ٿيو آهي،
سندن موت جو تفصيلي ڪارڻ پوسٽ مارٽم جي رپورٽ اچڻ کانپوءِ معلوم ٿي سگهندو. لاش پوسٽ مارٽم بعد وارثن حوالي ڪيو ويو آهي، پوليس موجب فوتين جو پوسٽ مارٽم ۽ ٻيون سموريون قانوني ڪارروايون مڪمل ڪرڻ بعد لاش وارثن حوالي ڪيا ويا، فوتين جا وارث اڃا وڌيڪ قانوني ڪارروائي لاءِ ناهن پهتا، اسان قانوني ڪارروائي لاءِ تيار آهيون، پوليس موجب ٻئي فوتي پاڪستاني چوڪ ٻڪرا پڙي واري علائقي جا رھواسي هئا، ٻنهي پورهيتن جا لاش سندن گهرن ۾ پهچڻ تي ڪهرام مچي ويو، جڏهن ته علائقي جوبماحول سوڳوار ٿي ويو.

ڪراچي: عيد جي موقعي تي شهري پنهنجن علائقن ڏانهن وڃڻ لاءِ ڪينٽ اسٽيشن آيل آهن

روزاني عوامي آواز (7) سومر 8 اپريل 2024ع

خضدار /بم ڌماڪو

بدين/ احتجاج

حيدرآباد/ نينگر جي امڙ

ڪراچي/ايم ڪيو ايم مطالبو

ڪراچي/ناصر شاهه

حيدرآباد /2 پورهيت فوت

حيدرآباد/ اڳڀرائي نه ٿي

ڪراچي/ حملو

ڪراچي ۾ حادثا، واقعا

پشاور/ڪي پي صورتحال

ڪراچي/شرجيل ميمڻ

ڪراچي/ 2 مغوي آزاد

ڪراچي /قديم عمارتون قبضا

ڪشمور/ پيءُ پٽ اغوا

مخدوم جميل الزمان

اسلام آباد/آصف زرداري

9 مئي /جوابدار آزاد

غزا/33 هزار فلسطيني شهيد

حامد مير ڪميشن/حاضر سروس جج

عمران خان/ڊيل افواهه رد

عوامي تحريڪ

پرياڪماري جي آزاي لاءِ ڌرڻا

پشاور/بئريسٽر سيف

صوبائي گهرو وزير جو بيان

مقتول نينگر جو سئوٽ

وزيراعظم آفيس/نوازشون

هٿيار اسمگل جي ڪوشش ناڪام

ذڪا اشرف

تشدد بعد 7 ڦورو سوگها

ڪوئيٽا/بلوجستان ڪابينا

لاهور/اعلان

ڪراچي/ اغوا جو واقعو

جدا/وزيراعظم

پوليس جي رپورٽ

اسلام آباد/علي زيدي

دادو/ نوجوان قتل

اسلام آباد/وليد اقبال

اتروزيرستان/2 دهشتگرد مارجي ويا

ڪراچي/ڪارروايون جاري

پرائمري اسڪول به بند

مقتول جو سئوٽ

شهيد بشير قريشي/ورسي

پاڪ ايران گئس پائيپ لائن سروي

اسلام آباد/بانڊ واپس

عطا تارڙ

ڪراچي/پريا ڪماري

ڪي پي/ن ليگ ۾ اختلاف

اسلام آباد/ٽي ٽي پي

پشاور/انڪشاف

ڪنڌڪوٽ/ آءِ جي سنڌ

Daily Awami Awaz Hyderabad

(7)

روزاني عوامي آواز حيدرآباد سومر 8 اپريل 2024ع

Daily Awami Awaz Sukkur

(7)

روزاني عوامي آواز سکر سومر 8 اپريل 2024ع

/ڏسو صفحو 7 ڪالم 7

/ڏسو صفحو 7 ڪالم 4

/ڏسو صفحو 7 ڪالم 1

/ڏسو صفحو 7 ڪالم 8

/ڏسو صفحو 7 ڪالم 5

/ڏسو صفحو 7 ڪالم 2

/ڏسو صفحو 7 ڪالم 6

/ڏسو صفحو 7 ڪالم 3

Daily AWAMI AWAZ Karachi

صفحا-08-قيمت 40 رپيا

سومر 8 اپريل 2024ع 28 رمضان 1445هه

سال 35- شمارو 95

Daily AWAMI AWAZ Hyderabad

صفحا-08-قيمت 40 رپيا

سومر 8 اپريل 2024ع 28 رمضان 1445هه

سال 12- شمارو 95